Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Боланинг мактабдаги 6 муаммоси\t12:59, 15 сентябрь 2016\tБиз катталар учун оддийгина кўринган кичик, масалалар болалар наздида жуда улкан муаммодек кўриниши мумкин. Шу сабабдан уларни ҳал этишда сизнинг ёрдамингиз ва қўллаб-қувватлашингиз ғоят муҳим. Хўш, болалар руҳияти билан боғлиқ вазиятларда қандай йўл тутишимиз керак? Бу ҳақида психолог Шаҳноза ХАЛИЛОВА тавсия беради. 1. Агар мактабга боришни истамаса...\nБошланғич синф ўқувчилари бу муаммога деярли дуч келишмайди. Эсини таниган болалар эса тушунмаганида, дарсга тайёр бўлмаганида қизиқмаслиги мумкин. Бола мавзуни билмаганидан қўрқиб, 45 дақиқа таҳликада ўтиради. Бундай вазиятда ўзингиз мавзуларни тушунтиринг. Аммо қўшимча дарслар билан юкламани ошириш тавсия этилмайди. 3. Мустақил дарс тайёрламаса...\nБола ёшлигидан ҳар нарсани тайёрига эришиб ўргангани учун дастлаб дарсларни ҳам ота-онаси билан бирга тайёрлашни хоҳлайди. Шунинг учун ота-оналар тайёр жавобни эмас, айнан нимани тушунмаётганлигини аниқлашлари ва ўша мавзуни фақатгина тушунтириб беришлари лозим. Бундан ташқари, бола билан ҳафтада беш кун эмас, айтайлик, фақат уч кунгина бирга дарс тайёрлашга келишиб олинг. Қолган кунлари эса тайёрлаган дарсини фақат текшириб беринг ва албатта, мақтаб қўйиш ҳам ёдингиздан кўтарилмасин. 4. Масхара қилишса...\nБундай вазиятда ўқитувчи, директор ёки дилозорларнинг ота-онаси билан гаплашишга шошилманг. Шундай қилсангиз, болангиз энди «чақимчи» тамғасини ҳам кўтариб юришга мажбур бўлади. Яхшиси, фарзандингизнинг муаммога нисбатан қарашини тўғри шакллантиришга ҳаракат қилинг. Агар шунда ҳам вазият ўзгармаса, унинг дўстлари билан ишлашга тўғри келади. 5. Доскага чиқишдан қўрқса...\nТошкентдаги тўйлардан бирида куёвнинг онасига қилган кутилмаган совғаси кўз ёшларга сабаб бўлди (Видео)\tХитойлик “ниқобли” бола атрофдагиларни ҳайратга солади\tУч ёшли бола онасини ёқиб юборди\tТашхис: пиелонефрит. Ота-оналарга кўрсатмалар\tТунда танаси фалаж бўлиб қоладиган ака-укалар\t«Логопедга саволим бор»\tОтправить


Қозоғистонда азайимхон кўпаймоқда\n24 январ 2021, Тошкент вақти: 20:49\nСўнгги пайтларда Қозоғистонда ўзларини фолбин, сеҳргар ва табиб дея атагувчилар сони кўпайиб кетди. Улар орасида ўз хизмати учун ҳатто бир неча минг АҚШ долларигача сўровчилар ҳам бор.\nМавзуни ўрганиш чоғида биз уйи Олмаота шаҳрининг марказида жойлашган фолбин аёл Норхон Намоз қизини маҳаллий газеталарнинг бирида берилган эълон орқали топдик. Суҳбатдошимизнинг айтишича, у ҳар куни 20 дан зиёд кишини қабул қилади.\nФолбин аёл одам тақдирини кўра билиш ва уни ўзгартира олиш қобилияти ўзига Оллоҳдан берилган инъом эканига ишонади.\n- Одамнинг тақдирини кўра билиш қобилиятини мен 13 ёшимда сездим. Бу осон бўлмаган, мен доим қўрқув ва ҳаяжон ичида бўлардим. Шундан сўнг мен келажакни кўра бошладим. Масалан, қишлоғимизда қўшнилар моли ўғирланган тақдирда бу ким томонидан амалга оширилганини айтиб бера олардим, дейди фолбин аёл.\nВужуди инс-жинслар таъсири остида бўлмиш киши улардан тозаланмагунга қадар ҳаёти яхшиланмаслигини таъкидлаган фолбин аёл қабулига келувчи ҳар бир кишига унинг ёнига камида 7 маротаба келиши шартлигини айтади. Фолбин Норхон Намоз қизининг қабулига бир марта кириб чиқиш ҳақи 2 минг танга ёки 15 АҚШ долларини ташкил қилади.\nАммо мавзуни ёритиш чоғида ҳозирда Олмаотада бир марта фол кўриш ва тақдирини ўзгартириш учун одамлардан бир неча минг АҚШ долларигача пул талаб қиладиган фолбинларнинг ҳам борлиги аниқланди.\nДейлик, исми сир сақланиши шарти билан овозини ёзиб олишга муваффақ бўлганимиз яна бир фолбин аёл 1,5 мингдан то 5 минг АҚШ долларигача пул эвазига оддий одамдан то давлат раҳбари тақдиригача ўзгартириб бера олишини айтади.\nФолбин аёл қабулига келган ҳар бир одамга ҳаттоки Голливуд юлдузларини ҳам мойил қилиб бера олиш қувватига эгалигини таъкидлайди.\nМавзуни ёритиш давомида ҳозирги пайтда Қозоғистон, хусусан, Олмаотада ўзларини фолбин, сеҳргар ёки табиб дея атагувчилар хизматидан фойдаланиш у қадар муаммо туғдирмаслигига гувоҳ бўлдик. Олмаота марказида бундай кишилар ҳуқуқ-тартибот органлари ходимлари назоратисиз ўз фаолиятларини бемалол давом эттирмоқдалар.\nАснода мамлакатда азайимхон ва парихонларнинг кўпайиши қозоғистонлик диндорларнинг норозилигига сабаб бўлмоқда.\n- Шу пайтгача бу муаммо муҳокама қилинмай келинганди. Уларнинг ҳеч бири судга тортилмаган эди. Ўйлашимча, бу коррупция билан боғлиқ. Агар фуқаролар бундай фирибгарлардан шикоят қилиб келсалар, ҳуқуқ-тартибот органлари уларни текшириши керак. Аммо уларни ҳеч ким текширмайди, дейди Қозоғистон мусулмонлари иттифоқи раиси Мурод Телибеков.\nУнга кўра, совет ҳукумати қулагач, Қозоғистонда ўзини фолбин, сеҳргар ва табиб дея атагувчилар сони икки баробар кўпайиб кетди. Телибеков фикрича, бу жараён Қозоғистон ҳукумати томонидан амалга оширилаётган сиёсатнинг бир кўринишидир.\n- Агар расмийларимиз хоҳлашса, истаган пайтда фолбинлар фаолиятига чек қўя олган бўлардилар. Мен, ҳукумат аксинча Яқин Шарқдан келаётган даъватчиларга доимий равишда қаршилик кўрсатиб туриш ва умуман олганда, Исломнинг қозоғистонча моделини сақлаб қолиш учун уларни қўллаб-қувватлаяпти, дея тахмин қиламан, дейди Мурод Телибеков.


ИҚТИДОРЛИ ЁШЛАР КИНОФИЛЬМ ОЛАДИ\n≡Давр нафаси 11:14, 10.08.2017 ✔1059\nКино соҳасида фаолият юритишни истаган ёшлар учун янги имконият: энди ҳар бир иқтидор эгаси кинофильм суратга олишда иштирок этиши мумкин.\nБУ ЙИЛГИ МАКТАБ ФОРМАСИГА ҚАНДАЙ ТАЛАБЛАР ҚЎЙИЛГАН?\n≡Давр нафаси 11:14, 10.08.2017 ✔1887\nЯнги ўқув йили бошланиши арафасида ота-оналарни фарзандига мактаб формасини харид қилиш масаласи ўйлантиради. Шу сабабли ҳамма бозорга ҳали кийим-кечак, ҳали ўқув қуроллари сотиб олгани ошиқади. Республикамизда ҳар йили анъанавий тарзда ташкил этиладиган мактаб ярмаркалари эса бу борада барчага асқатади.\nАҳолимиз сони 32,43 миллион\n≡Эшитдингизми? ≡Эшитдингизми? 11:13, 10.08.2017 ✔828\n2017 йилнинг 1 июль ҳолатига кўра, юртимизнинг доимий аҳолиси сони 32,43 миллион нафарга етди. Бу эса йил бошига нисбатан 224,5 мингга ёки 0,7 фоизга кўпдир.\n≡Долзарб мавзу 11:13, 10.08.2017 ✔1208\nБОЛАЛАРДАН ЎМАРИЛГАН ҒИШТЛАР\n≡Долзарб мавзу 11:11, 10.08.2017 ✔1065\nУйимиз яқинида болалар майдончаси қурилаётганини эшитиб, нафақат болаларимиз, балки биз катталар ҳам қувониб кетдик. Кўп қаватли уйда яшайдиганлар учун бир парча ер ҳам жуда қадрли бўлиб қолади-да! Майдончада болаларимиз мириқиб ўйнаса, атроф чиройли бўлиб турса — қандай яхши.\n«САЙГАК» ДЕГАНЛАРИ КИМ ЁКИ… НИМА?\n≡Долзарб мавзу 11:10, 10.08.2017 ✔1162\nБир танишим уйланиш арафасида куёвликка сарпо қилиш учун бирга бозорга боришни таклиф этди. Бордик. Кийим бозорини айланиб юрсак, сотувчилардан бири қўймай дўконига бошлаб кирди. Костюм-шимни роса мақтади. Нархини сўрасак, қимматроқ айтди. Биз ҳам ота-боболаримизга ўхшаб анойилик қилмадик: айтилганидан ярим нархини бичдик! Лекин савдомиз пишмади. Дўкондан чиқиб, айланишда давом этдик.\n«Ёш оилалар ва қизлар»\n≡Етти кун ≡Етти кун 11:10, 10.08.2017 ✔1107\nЎзбекистон Хотин-қизлар қўмитаси томонидан ҳамкор ташкилотлар билан биргаликда Ватанимиз мустақиллигининг 26 йиллиги ҳамда 12 август — Халқаро ёшлар кунига бағишлаб ўтказилиши режалаштирилган лойиҳа — «Ёш оилалар ва қизлар» биринчи республика форуми айнан уюшмаган ёшларнинг орзу-интилишларини ўрганиш, уларни оилага, жамиятга муносиб инсонлар этиб камолга етказишга муносиб ҳисса қўшишдек мақсадларни кўзлайди.\nҚўқондан Андижонга электропоезд\n≡Етти кун ≡Етти кун 11:09, 10.08.2017 ✔876\n8 август куни Қўқондан Андижонга Марғилон орқали электропоезд қатнови йўлга тушди. Электропоезд етти вагондан иборат бўлиб, барчаси совутиш-иситиш тизими билан жиҳозланган.\nБухорода қовун сайли\n≡Етти кун ≡Етти кун 11:08, 10.08.2017 ✔1040\nБухорода Ватанимиз мустақиллигининг 26 йиллигига бағишлаб «Фидойинг бўлгаймиз сени, Ўзбекистон!» шиори остида анъанавий қовун сайли бўлиб ўтди.\nТошкентда «Наврўз» боғи қурилади\n≡Етти кун ≡Етти кун 11:07, 10.08.2017 ✔811\nЎзбекистон Президенти Шавкат Мирзиёев Тошкент шаҳрида «Наврўз» боғини қуриш» лойиҳасини амалга оширишга доир қарорни имзолади.\nЯрим йилда 3,836 миллиард йўловчи ташилди\n≡Етти кун ≡Етти кун 11:06, 10.08.2017 ✔1040\n2017 йилнинг январь-июнь ойларида юртимизда барча турдаги транспорт воситалари орқали жами 3,8 миллиарддан зиёд йўловчи ташилган.\nФранцияга биринчи хоним керакми?\n≡Хориж хабарлари ≡Хориж хабарлари 11:04, 10.08.2017 ✔854\nФранция президенти Эммануэл Макроннинг турмуш ўртоғига алоҳида сиёсий мақом берилиши таклифи мамлакат фуқароларининг кескин қаршилигига сабаб бўлди, деб ёзмоқда «Guardian» нашри.\nНемис тили беш минг сўзга бойиди\n≡Хориж хабарлари ≡Хориж хабарлари 11:02, 10.08.2017 ✔874\nDuden немис тили луғати таҳририяти 5 минг янги сўзни расман муомалага киритди. Бу ҳақда DPA агентлиги хабар тарқатди.\nТарихдаги энг кескин санкция\n≡Хориж хабарлари ≡Хориж хабарлари 11:02, 10.08.2017 ✔871\nБМТ Хавфсизлик Кенгашида Шимолий Кореяга қарши янада жиддийроқ санкциялар қўллаш ҳақидаги резолюция бир овоздан қабул қилинди, дея хабар тарқатди «Associated Press».\nЎзини ўзи ёритувчи йўл\n≡Хориж хабарлари ≡Хориж хабарлари 11:00, 10.08.2017 ✔824\nСингапурда қоронғида ёришувчи йўл синовдан ўтказилмоқда. Бундан шаҳар ташқарисидаги йўлларда ҳаракат хавфсизлигини таъминлаш ҳамда мамлакат электр энергияси захирасини тежаш кўзланган.\n«Samsung» раҳбари қамалиши мумкин\n«Samsung» компаниясининг амалдаги раҳбари, вице-президенти Ли Чже Ён 12 йилга қамалиши мумкин.\n 10:01, 10.08.2017\nПайшанба, 10-Август 2019 2018 2017 2016\nҚиз кафеда ўтирар эди. Бегона йигит ёнига келиб:\n— Яхши қиз, танишамизми?\n— Менинг йигитим бор.\n— Менинг икки қаватли уйим бор. «Captiva»да юраман.\nБирдан қиз йиғлаб юборди.\n— Мени йигитим ташлаб кетган...\nБиз куламиз, шунинг учун ҳам бемаврид ўлиб кетмаймиз.


Қирғизистонлик учувчи самолётни янглишиб қуриб битказилмаган учиш-қўниш йўлагига қўндирди\n01:05 / 04.08.2015 2970\nҚирғизистонлик учувчи янглишиб ўзи бошқараётган Boeing 737-300 самолётини Краснодарда қурилаётган учиш-қўниш йўлагига қўндирди. Бу ҳақда “Базэл Аэро” компанияси матбуот хизмати маълум қилмоқда.\nСамолёт Бишкек – Краснодар йўналиши билан ҳаракатланаётган бўлган. Самолётда 122 киши бўлган. Улардан бирортаси ҳам жароҳат олмаган. Қўниш одатий тартибда амалга оширилган. Ўша куни кечки пайт самолёт Бишкекка учиб кетган.\nТаъкидланишича, қурилаётган полосада унга қўнишни тақиқловчи махсус белгилар бўлган. Воқеа тергови Қирғизистон авиацияси соҳаси вакилларига топширилди.\nКраснодар аэропортидаги янги учиш-қўниш полосаси жорий йилнинг сентябрида фойдаланишга топширилади. Қурувчилар асосий бинолар қурилишини битказиб бўлишган, ҳозирда аэропорт инфратузилмаси жиҳозланмоқда.


«Навоий» аэропортида халқаро куръерлик жўнатмаларининг божхона расмийлаштируви вақтинча тўхтатилди. Ечилиши зарур бўлган муаммолар талайгина\n14:20 / 04.10.2019\nЎзбекистонда фаолият юритаётган қатор ОАВ вакиллари учун «Навоий» аэропортида халқаро курьерлик жўнатмалари (ХКЖ) ишлови вақтинча тўхтатилган божхона постига пресс-тур ташкил этилди.\nУнда қатнашган «Kun.uz» мухбирининг хабар беришича, ҳозирги кунда Ўзбекистонда 120 га яқин компания ХКЖ ташиш билан шуғулланади. Деярли бутун дунёни забт этган электрон тижорат ва хизмат кўрсатиш соҳаси келажакда нафақат истеъмол товарлари импорти, балки маҳаллий маҳсулотлар экспорти ҳажми ва географиясини ошириш борасида мамлакат учун янги имкониятлар ҳақида гапиришга ҳам имкон беради.\nЎзбекистон ҳудудида айнан халқаро курьерлик ва почта жўнатмаларини божхонада расмийлаштириш махсус божхона зоналарида амалга оширилади. Ҳамма транспорт воситалари орқали «Ўзбекистон почтаси» манзилига келган халқаро почта ва курьерлик жўнатмалари Марказий шимолий вокзал ҳудудида, 2016 йил февраль ойидан бошлаб «CРТ-почта» манзилига ўтказилган "Бош почтамт" божхона постида эса авиа алоқа ва автотранспорт орқали етиб келадиган халқаро курьерлик жўнатмалари расмийлаштирилади.\n2018 йил август ойида Тошкент шаҳридаги аэропорт бандлигини камайтириш ва «Навоий» аэропортининг логистика маркази тариқасидаги мақомини қўллаб-қувватлаш мақсадида «Turkish Airlines» компаниясининг мунтазам рейслари Навоий аэропортига ўтказилганди. Шу тариқа халқаро курьерлик жўнатмаларининг божхона назорати Навоий халқаро интермодал логистика маркази (ХИЛМ) ҳудудида 1 гектар майдонни эгаллаган юк терминалида амалга оширила бошланди. Бу ерда тижорат карго-юкларининг катта миқдордаги партиялари етказиб берилар ва тушириларди. Бир йил давом этган курьерлик юкларининг божхона назорати шу йилнинг сентябридан тезкорлик билан Тошкентга ўтказилди.\nТомдан чакки ўтиши натижасида қимматбаҳо ускуналарга зарар етмоқда\nПресс-турда «Навоий» аэропорти божхона бошқармаси бошлиғи Жасур Ишонқулов мазкур ҳолат юзасидан қуйидагича изоҳ берди:\n- Ўтган йилнинг сентябрь ойида биз учун ажратилган 300 квадрат метр майдондаги юк карго-терминалида кўрув тизимини йўлга қўйдик. Аммо «Навоий» аэропорти дирекцияси халқаро почта ва курьерлик жўнатмаларини бошқариш ва расмийлаштириш учун тегишли шарт-шароитларни тақдим эта олмагани боис жорий йил сентябрь ойида божхона пости иши вақтинча тўхтатилганди. Ваҳоланки, бу масала Ўзбекистон Президентининг 2018 йил апрелда қабул қилинган «Ўзбекистон Республикаси давлат божхона органлари фаолиятини тубдан такомиллаштириш чора-тадбирлари тўғрисида»ги фармонида ҳам кўтарилган эди. Шу сабабли Туркиядан «Навоий» аэропортига келган барча халқаро курьерлик юклари муҳрланади ва назорат остида ер усти транспорти орқали мажбурий божхона кўригидан ўтиш учун вақтинча Тошкентга йўналтирилмоқда.\nЖасур Ишонқуловнинг айтишича, терминалда ХКЖ божхона назорати, кўруви ва расмийлаштирилишини ўтказиш учун алоҳида ажратилган майдон мавжуд эмас. Божхона томонидан тўхтатиб қўйилган (тўловлар туфайли ёки курьерларда зарур рухсатномалар йўқлиги сабабли) юкларни сақлаш учун алоҳида жойлар жиҳозланмаган, божхона пости ходимлари ишлаши учун тегишли шароитлар яратилмаган. Терминалнинг кўп жойларида, хусусан, рентген аппарати ўрнатиладиган жойда томдан чакки ўтади. Бу эса ўз навбатида қимматбаҳо ускуналарга зарар етказмоқда.\nПрезидент қарорида қайд этилган шароитлар яратилмаган\nМаълум бўлишича, йил давомида божхона кўриги мобайнида шундай оғир иш шароитларида 40 га яқин қонунбузарлик ҳолатлари: 185 миллион сўмлик қалбаки маҳсулотлар борлиги аниқланган.\n- Тошкент аэропортидан юкларни қабул қилиш Андижон, Фарғона, Наманган, Сирдарё вилоятларидаги фуқаролар учун жуда қулай. Навоийдан эса Қашқадарё, Қорақалпоғистон ва хоразмлик юртдошларимиз юкларини қабул қилиб олишда қатор имкониятларга эга бўлишади. Аммо Навоийда божхона ходимларининг ишлаши учун шароитлар ҳозирча мавжуд эмас. Биз фуқароларнинг моллари ёмғирда қолаётгани, улардан шикоятлар келиб тушаётгани ҳақида Навоий аэропорти директори номига расмий мурожаатлар юбордик. 2019 йилнинг май ойидан сентябргача кутдик, аммо ҳеч нарса қилинмади.\nБундан ташқари, яна бир нечта муҳим жиҳатлар бор. Божхона назорати зонасини бегоналар учун ёпиб қўйишнинг иложи йўқ, чунки алоҳида бино мавжуд эмас. Яқинда пардали тўсиқлар ўрнатилди, аммо у ҳақиқатан ҳам стерил майдон бўлиши керак, бу ерда «қўшимча» юклар бўлмаслиги лозим. Айтиш керакки, ушбу бино аввал-бошданоқ божхона расмийлаштируви учун қурилмаган, импорт ва экспорт маҳсулотлари ҳам шу ерда жойлашган. Ҳудуд юк, логистика, яъни тижорат ва катта ҳажмли юклар учун мўлжалланган. Шунингдек, Ўзбекистон Президентининг 2018 йил 24 ноябрдаги қарорига биноан, товарларни қабул қилиш пунктларида ХКЖни онлайн ҳамроҳлик, махсус камералар ҳамда ДБҚ (Давлат божхона қўмитаси)нинг марказий аппаратига улаш имконияти кўзда тутилган узлуксиз Интернет тармоғи бўлиши зарур. Аэропорт буларни таъминламади, шароитлар яратилмади, - деди Ж.Ишонқулов.\n«Қисқа вақт ичида ҳамма нарсани тузатамиз»\nТадбирда иштирок этган «Навоий» аэропорти директори Тимур Бабаев журналистларнинг божхона қўмитасининг барча талаблари қай тарзда ва қанча муддатда бажарилиши ҳақидаги саволларига жавоб берар экан, бажарилиш муҳлати ва бунинг учун сарфланадиган сармояларнинг тўлиқ ҳажми ҳақида аниқ фикр айта олмади.\n«Биз тахминий бюджетни биламиз: камера учун 300 миллион сўм ва тўсиқ панжаралари учун 250 миллион сўм. Аммо қишда томни таъмирламаслигимни ўзларингиз ҳам тушунасизлар. Агар биз ишни шартли равишда март ойида бошласак, икки ой ичида бу масалаларни ёпамиз. Май давомида муаммоларнинг деярли 90 фоизини бартараф этдик. Бир гуруҳ мутахассислар ҳудудимизни ўрганишди, уларнинг асосий шарти стериллик эди. Лекин бу биринчи навбатда юк терминали эканлигини эътибордан қочирмаслик керак.\nАэропорт орқали ҳафтасига 200 тоннадан 300 тоннагача юк келади. Шуларнинг учдан бир қисми курьерлик жўнатмалари. Терминалимиз ёнғин ва хавфсизлик техникаси нуқтаи назаридан юк омбори ҳисобланади. Қисқа вақт ичида ҳамма нарсани тузатамиз», – деди Тимур Бабаев.\nАйни пайтда «Навоий» аэропортидаги шароитлар божхона талабларига жавоб бермаётгани ва лекин, Туркиядан ХКЖ катта миқдорда келишда давом этаётгани туфайли барча товарларни зудлик билан ёмғирли мавсумдан олдин Тошкентдаги божхона назоратининг ҳамма қоидаларига мувофиқ жиҳозланган «Бош почтамт» ТИФ божхона пости ҳудудига юборишга қарор қилинди.\n15 кунда 86 миллион сўмлик маҳсулотлар мусодара қилинди\nТадбиркорлар «Навоий» аэропортида юк қабул қилиб, уларни мустақил равишда Тошкентдаги божхона постига юборувчи курьерларга кўрсатиладиган хизматларнинг нархини пасайтиришганини алоҳида таъкидлаш жоиз.\n«ХКЖни божхона кўригидан ўтказиш учун Навоий шаҳридан бизнинг ҳудудимизга ўтказилганидан сўнг ушбу курьер юклари учун бир иш куни чегарасида бир килограмм юк кўруви учун ҚҚС ҳисобга олинмаган ҳолда 450 сўм миқдорида махсус чегирмани ўрнатдик. Биз ушбу чораларга Давлат божхона қўмитасининг илтимосига биноан, Навоийда тегишли шароитлар яратилгунга қадар рози бўлдик. Мазкур харажатларга юклаш ва тушириш, юкларни қайта ишлаш, шунингдек ХКЖ ортилган муҳрланган транспорт воситаларини 3 кун давомида бепул сақлаб туриш киради. Муддат тугагач, божхона омборида тўхтаб туриш вақти учун курьерларнинг ўзлари тоннасига қараб кунига 100 минг сўм миқдорида пул тўлайдилар. Асосан курьерларнинг айби билан дастлабки декларациянинг ёки божхона расмийлаштируви учун зарур бўлган бошқа ҳужжатларнинг йўқлиги боис автомашиналар туриб қолади. Дунёнинг 189 мамлакатидан келган бошқа барча курьерлик жўнатмалари учун бизда ҚҚСсиз 775 сўмлик ставка мавжуд бўлиб, бу тариф 2016 йилдан бери ўзгармаган», - деди «СPТ-pochta» асосчиси Александр Ян.\n«Навоий шаҳридан курьер жўнатмаларига келсак: юклар Тошкентга божхона кўригидан ўтказишга юборилганидан кейин 15 кун мобайнида декларация қилинмаган маҳсулотлар билан боғлиқ 13 та ҳолат қайд этилди. Контрабанда ва тақиқланган 86 миллион сўмлик моллар мусодара қилинди, 700 миллион сўмдан ортиқ тўловлар ундирилди. Шунингдек, бизнинг вақтинча сақлаш омборимизда вазиятга аниқлик киритилмагунича ёки эгалари божхона тўловларини тўламагунча 25 тонна юк тўхтатиб қўйилган», - деди «Бош почтамт» пости бошлиғи Шерзод Бакиев.\nKun.uz халқ мурожаатлари асосида жойларда бўлиб, муаммоларни ўрганмоқда ва холисона ёритмоқда.\n11:35 / 19.02.2020\nЎзбекистонда аэропорт йиғимлари пасайтирилади\n18:27 / 12.02.2020\nРеспублика аэропортларида кутилаётган ўзгаришлар маълум қилинди\n17:41 / 12.02.2020\nАвиаёқилғи ва аэропорт йиғимлари нархи арзонлаштирилади − Транспорт вазири\n20:54 / 10.02.2020\nНавоий вилояти ҳокимига биринчи ўринбосар тайинланди


Онлайн тарзда рус тилини ўрганиш мумкин эмас\n30 Iyun 14:49 / Published in Жамият\nXXI халқаро «РГ» Пушкин танлови учун иншо муаллифи, ўзбекистонлик рус мутахассиси Аҳмеджон Йулдошев онлайн таълимга ўтиш муносабати билан шаклланган Ўзбекистонда рус тилини ўрганиш муаммосини кўтарган.\nУ Пушкин тилида гапиришни ўрганиш фақат жонли мулоқот орқали мумкинлигига амин.\nЎзбекистондаги таълим муассасаларининг ёпилиши, рус тилидаги мутахассиснинг сўзларига кўра, салбий оқибатларга олиб келди. Аввало, таълим сифати ёмонлашди. Дарҳақиқат, республикада масофавий ўқитишнинг турли хил турлари пайдо бўлганига қарамай, Интернет тезлигининг сустлиги ва гаджетларнинг етишмаслиги кўплаб талабаларнинг ўқишини қийинлаштирди. Ўзини изоляция қилиш пайтида ўқитувчилар боланинг қандай ўқишини тинглаш имкониятига эга бўлмадилар, диктант ёзиш мумкин эмас эди.\nЎзбекистоннинг кекса авлоди, деб ёзади Ахмежон, рус тилини жуда яхши билади, чунки Совет Иттифоқи даврида у эрда кўплаб русийзабонлар яшаган ва миллатлараро мулоқот тили рус тилида бўлган. Фақат оқсоқоллар билан лингвистик алоқалар ёшларнинг нутқни бошлашига ёрдам беради, деб ишонади ўқитувчи.\nАйтганча, таълим илгари болалар «буюк ва қудратли» ни ўзлаштириши учун ташкил қилинган эди. «Миллий мактабларда — ҳафтасига беш-олти соат. Ва энди атиги иккитаси бор, — дея шикоят қилади ўқитувчи. — Бундан ташқари, битта дарс адабий ўқишга берилди.»\nРус тилидаги мутахассиснинг дарсликларга нисбатан шикоятлари ҳам бор. У ўзбек ва рус мутахассислари биргаликда ёзишса, уларнинг сифати сезиларли даражада ошишига ишонади. Замонавий даврда болаларни рус тилига ўргатиш қийин, деди у.\nTagged under: масофадан туриб, ОНЛАЙН, РУС, рус тили бўйича мутахассис, ЎҚИТИШ, ЎҚИТУВЧИ\nТожикистондаги зилзила Ўзбекистонда ҳам сезилди\nЎзбекистон: мамлакатга кириш тартиби эълон қилинди


Қодиров ўз лавозимидан кетишга тайёр\n20:10 / 27.07.2017\nЧеченистон раҳбари Рамзан Қодиров Ибодат тепалигидаги Ал-Ақсо масжидини ҳимоя қилиш учун ўз лавозимини ташлаб кетишга тайёрлигини маълум қилди.\n«Мен ўз лавозимни топшириш ва мусулмонлар учун муқаддас саналган бу масжид хавфсизлигини таъминлаш тизимида хизмат қилишга тайёрман. Кўнгилли сифатида қолган умримни Ал-Ақсо масжидини қўриқлашга бағишлашга тайёрман», — дея ёзган Қодиров Telegram каналида.\nЎтган ҳафта уч жангари Ибодат тепалигида икки полициячини ўлдириб кетгани бу ҳудудда хавфсизлик чоралари кучайтирилишига сабаб бўлди. Жумладан, Ибодат тепалигига чиқиш учун металл аниқловчи ромлардан ўтиш талаб этилади. Бундан ташқари, эллик ёшга тўлмаган мусулмонларга Ал-Ақсода намоз ўқиш тақиқланди.\nБу чоралар маҳаллий мусулмонлар орасида кескин норозиликларга сабаб бўлди. Улар намойишлар уюштирди, шунингдек, полиция билан тўқнашувларга киришди\n25 июль куни Исроил ҳарбий-сиёсий кабинети металл детекторлар ва видеокамераларни олиб ташлашга қарор қилди.\nРамзан Қодиров Ал-Ақсо Ибодат тепалиги


Қашқадарёда шифохонага ишга жойлашини айтиб, 11 нафар фуқарони алдаган шахслар ушланди – Газета.uz\nҚашқадарёда шифохонага ишга жойлашини айтиб, 11 нафар фуқарони алдаган шахслар ушланди\nҚашқадарё вилоятида она ва бола Шаҳрисабз шаҳар тиббиёт бирлашмасига қарашли шифохона ва поликлиникаларга 11 нафар фуқарони ишга жойлашини айтиб, улардан 4300 доллар олган. Бундан ташқари, тиббиёт бирлашмаларига раҳбарларига қўнғироқ қилиб, мазкур фуқароларни ишга олишини талаб қилган. Ҳолат юзасидан жиноят иши қўзғатилди.\n7 апрель 2021, 13:13 Жамият\nҚашқадарё вилоятининг Шаҳрисабз тумани истиқомат қилувчи она Х.З. қизи Т.И. билан Шаҳрисабз шаҳар тиббиёт бирлашмасига қарашли шифохона ва поликлиникаларга фуқароларни ишга жойлаштиришни ваъда қилиб 11 нафар ҳамшаҳарини алдагани айтилмоқда. Бу ҳақда ИИВ хабар берди.\nАниқланишича, улар жами 4300 долларни олиб, ўз эҳтиёжи учун сарфлаб юборган. Жумладан, фуқаролар О. А.дан $300, Х. М.дан $700, О.Д.дан $300, Х.Ш.дан $300, Н.Ш.дан $700, К.К.дан $600, Ё.Н.дан $300, Ю.С.дан $200, Қ.М.дан $100, Р.Г.дан $500, Б.Н.дан $300 олган.\nБундан ташқари, Т.И. жорий йилнинг 1−2 апрель кунлари Шаҳрисабз шаҳар Тиббиёт бирлашмаси бош шифокори ва котибаси ҳамда кўп тармоқли поликлиника бош шифокориларига телефон орқали ўзини мансабдор шахс сифатида таништирган. Смс хабарнома орқали юқоридаги фуқароларнинг исм ва фамилиясини ёздириб, ишга қабул қилишини талаб қилган.\nМазкур ҳолат юзасидан Шаҳрисабз шаҳар ИИБ ТБ томонидан жиноят иши қўзғатилди. Ҳозирда дастлабки тергов ҳаракатлари олиб борилмоқда.


"Малика"даги "селфи-киллер" — Redmi S2'ни ўрганамиз - Terabayt.Uz\n1 389 000 сўм\nHUAWEI Y6 Prime Gold\n1 147 000 сўм\n529 000 сўм\nRedmi 5 Plus 64GB Black (Asia)\n1 289 000 сўм\nXiaomi Mi 8 64GB, Black (Global)\n3 499 000 сўм\n2 308 000 сўм\nRedmi 5 Plus 32GB Gold (Asia)\n1 169 000 сўм\n"Малика"даги "селфи-киллер" — Redmi S2'ни ўрганамиз\n2018 йилнинг май ойи ўрталарида Xiaomi компанияси ўзининг навбатдаги ҳамёнбоп смартфони — Redmi S2 моделини намойиш қилди. Шунда кўпчилик ўртасида савол кўтарилди: телефон номидаги "S" ҳарфи нимани англатади? Хитойлик смартфон ишлаб чиқарувчининг бирор смартфон моделининг "special" ёки "махсус" талқиними? Эҳтимол бирор моделнинг соддалашган талқини бўлса керак? Йўқ, бу "selfie", яъни олд камера учун танланган 16 мегапикселли сенсор ҳамда "ақлли" технологиянинг қисқа изоҳи эди.\nТашқи кўринишидан Redmi S2 компаниянинг айни пайтда бозорда оммалашаётган замонавий смартфонларини эслатиб юборади. Қуйида смартфоннинг ташқи кўриниши, экрани, аккумулятор сиғими ҳамда самарадорлиги, шунингдек камера технологияси, рақиблари хусусида фикрларимизни баён қиламиз.\nУшбу модел металл корпусга эга бўлган. Бу корпус сиртига махсус қоплама ётқизилгани эвазига, у пластикка ўхшаб қолган. Турли етказиб берувчилар унинг корпусини турлича талқин қилмоқдалар. Бундай ўзига хос корпус смартфонни қизиб кетишдан, қишда эса муздек бўлишидан ҳимоя қилади. Корпус алюминий металлидан тайёрланмагани аниқ. Ишлаб чиқарувчи унинг металл эканини расман эълон қилган. Бизга маъқул бўлган жиҳати эса корпус сиртидаги қоплама уни қирилишлардан ҳимоя қилади.\nКорпуснинг орқа томонидан юқори ва қуйи қисмларда юпқа пластик улоқлар мавжуд.\nОрқа панел бугунги ихчам анъаналарга мос: чап томон бурчакда айфонбоп вертикал услубда жойлаштирилган қўш камера ҳамда ўртада брамоқ изи сканери.\nКорпус чап биқинида эса иккита nano SIM-карта учун бўлмача ва қўшимча хотира картаси учун алоҳида бўлмача, яъни жами учта бўлмачалар мавжуд. Ҳар иккала сим-карта бўлмачаси LTE тармоғини қўллаб-қувватлайди.\nКорпуснинг ўнг биқинида эса овозни паст-баланд қилувчи чўзинчоқ ҳамда оддий ўчириб-ёқиш тугмалари мавжуд. Уларнинг ҳар иккаласи пишиқ ва босилиши мустаҳкам.\nҚадрдон 3,5 мм.ли аудио туйнук ҳамда ИҚ-модул, шовқинни пасайтирувчи қўшимча микрофон смартфоннинг том қисмига жойлаштирилган.\nҚуйи қисмда эса microUSB порти билан бирга симметрик панжараларни кўрамиз. Уларнинг ўнг томондагиси овоз узаткич, чап томондаги панжара эса қўнғироқлар учун микрофон. microUSB портидан воз кечишнинг аллақачон вақти келган бўлса ҳам, бу моделда биз унга дуч келамиз.\nСмартфон ўлчамлари: 160,73 × 77,26 × 8,10 мм, вазни — 170 грамм.\nЯп-янги гаджет 6 дюймли (аниқроғи — 5,99 дюймли), IPS матрицали чўзинчоқ экранга эга бўлган. Яъни, томонлари нисбати 18:9 ўлчамли. Экран ёнлари ҳам ясси шаклдаги бурчакка эга бўлган.\nДисплейни ромсиз деб бўлмайди. Олд панелнинг тахминан 74,5% фоиз қилси дисплейдан иборат бўлган. Агар пикселлар сиғимига эътибор берадиган бўлсак, экран HD+, яъни 1440×720 пиксел сиғимли. Ҳар дюймдаги пиксел - 269 та.\nHD-сиғимли экранга эга смартфон бугуни кунда камдан-кам учраяпти. Ишлаб чиқарувчилар харидорлар талабини ҳисобга олган ҳолда, каттароқ пикселли экран билан таъминланган смартфонларни ишлаб чиқармоқдалар. Жуда арзон смартфонлар эса HD экранга эга бўлади.\nТўғри, iPhone X билан солиштириб кўрганда, экранлар сифати ким учундир у қадар ҳам фарқли бўлмаслиги мумкин, айрим шрифтлар ёки тасвир донадор бўлиши мумкин. Бироқ, девайснинг рангни табиий узатиш қобилияти юқори.\nУшбу моделга 8 ядроли Snapdragon 625 процессори ўрнатилган. Мазкур чипнинг частота такти 2 ГГц етади. Смартфон 3 гигабайтли тезкор хотира билан таъминланган. Бу ҳам ёмон сиғим эмас, аслида. Шу билан бирга, унинг 4 гигабайтли тезкор хотирага эга талқинини ҳам топиш мумкин. Доимий хотира учун смартфонда 64 гигабайтли хотира картаси ўрнатилган.\nSnapdragon 625 процессори жуда янги ҳам эмас. Xiaomi компаниясининг ва бошқа ишлаб чиқарувчиларнинг қатор смартфонларида, жумладан Redmi Note 4X, Lenovo P2, ASUS ZenFone 3, Samsung Galaxy C7, MEIZU M6 Note ва бошқа мобил алоқа қурилмаларида биз ушбу чипга дуч келганмиз. Уни замонавий ҳамда арзон смартфонларда кўп учратамиз. Имкониятлари ҳам ўртача. Самарадорлиги бўйича уни HiSilicon Kirin 650 процессори билан таққослаш мумкин, бироқ Qualcomm процессори бирмунча энерго тежамкор.\nСмартфон «қадоқдаёқ» яп-янги Android 8.1 операцион тизимининг ўзлаштирилган MIUI 9.5 талқинида ишлаши кутилмаган ва қувончли хабар. Бошқа Android-смартфонлар каби, илк маротаба ёқилганида Redmi S2 ҳам шунчаки «учиб» ишлайди. Бироқ ярим йилдан сўнг бошқалар каби самарадорлиги бир оз тушиб кетади\nКутилганидек, бир қатор самарадорлик имтиҳонларида ушбу смартфон ҳам ўртача балл олган. Мисол учун, таниқли AnTuTu бенчмаркида 78024 балл билан у кўпчиликни ҳайратга солмаган.\nСмартфон интерфейси тезкор ишлайди, бармоқ изи сканери ҳам лаҳзалар ичида тизимни очади ва бармоқни аниқ танийди. Баъзи арзон аппаратлар каби сканер шошиб қолмайди. Камерани ишга тушиши бир оз вақтни талаб қилса ҳам, ҳатто қоронғу шароитда ҳам яхши тасвирлар олиш имкони мавжуд.\nАккумуляторнинг электр токи сиғими 3080 мА соат. Бу қувват бир иш куни ёки бир сутка мобайнида смартфондан фойдаланишни таъминлаб беради.\nСўнгги йилларда селфи камералар ҳам ишла чиқарувчининг диққат-марказида бўлмоқда. Аксарият ҳолларда йирик пикселли селфи камералар маркетинг ечими бўлиб чиқади. Яъни, харидорни кўзини шамғалат қилиб, смартфонни тезроқ сотиш бош мақсад ҳисобланади.\nRedmi S2 модели эса 16 мегапикселли селфи-фотомодул билан таъминланган.\nБош камера масаласида 12+5 мегапикселли технологик ечим татбиқ қилинган. Иккинчи объектив хизматлари эвазига смартфон бош камерасида портрет суратлар олиш мумкин. Бундай функция қўш камерали барча гаджетларда бор. Ёруғлик яхши бўлса, кўнгилдагидек суратлар олиш мумкин.\nҚуйида бу смартфонда олинган суратларга эътибор беринг:\n16 мегапикселли селфи камера ижоди:\nXiaomi смарфтонларини танлашда уларнинг ягона рақиблари ҳам ўз "оиладошлари" бўлиб чиқадилар. Ҳар ойда биз бренднинг янги бир смартфон моделини кўряпмиз. Бироқ уларнинг ҳаммасини ҳам ажрата олмаймиз ёки фарқига бормаймиз. Xiaomi Redmi S2 модели "Redmi" туркумига мансуб нисбатан арзон смартфон. Унинг ўзига хослиги -- селфи камераси.\nXiaomi Redmi S2 моделининг камераси жуда илғор, нархи эса анча паст ҳамда унинг micro SD бўлмачаси алоҳида. Яъни, 2 та сим-карта учун алоҳида ва хотира картаси учун алоҳида бўлмача бор. У қадоқдаёқ Oreo тизимида ишлайди. Битта камчилиги сифатида HD сиғимли дисплейни айтиш мумкин. Бироқ, экран ёрқинлигини кўрганлар эҳтимол бунинг аҳамиятсиз эканини тушунарлар.\nXiaomi Redmi S2 сотувга пушти, оч ва тўқ тилла, кумуш, кул ранг корпусларда ишлаб чиқарилмоқда. Унинг қуйи (3-32 Гб) талқини 156 АҚШ долларидан, юқори талқин (4/64 Гб) 200 АҚШ долларидан сотувга чиқарилган. Айни пайтда Xiaomi Redmi S2 моделининг халқаро талқини AliExpress савдо платформасида $160 ҳамда $199 доллардан сотилади.\nXiaomi Redmi S2 модели юртимизда 1 558 000 сўмдан бошлаб сотилмоқда.\nЭкран: 5.99 дюймли, HD+ (1440 × 720 пикселли), 18:9 ўлчамли, 2.5D қайрилма шишали;\nПроцессор: 2 Ггц частота тезлигига эга 8 ядроли Snapdragon 625, маълумотларни 14 нанометр техник жараёнда қайта ишлайди, график-тасвир учун Adreno 506 видео картаси масъул;\nХотира: 3 Гб тезкор ва 32 Гб доимий ёки 4 Гб тезкор ҳамда 64 Гб доимий. microSD орқали 128 гигабайтгача катталаштириш мумкин;\nОперацион тизим: Android 8.1 (Oreo)нинг ўзлаштирилган MIUI 9 талқини;\nSIM-карта: қўш (nano + nano + microSD)\nКамера: 12+5 мегапикселли, LED фоточақноқли, 1.25μm пиксел ўлчамли, PDAF тизимига эга бош ҳамда 16 мегапикселли ва LED фоточақноқли олд;\nСенсорлар: бармоқ изи сканери, инфра қизил нурли сенсор;\nЎлчамлари: 160.73 × 77.26 × 8.1мм; Вазни: 170 грамм;\nАлоқа имкониятлари: 4G VoLTE, Wi-Fi 802.11 a/b/g/n, Bluetooth 4.2, GPS + GLONASS;\nАккумулятор: 3080 мА соат.\nҚуйида смартфоннинг ташқи кўриниши, экрани, аккумулятор сиғими ҳамда самарадорлиги, шунингдек камера технологияси, рақиблари хусусида фикрларимизни баён қиламиз.\n2018 йилнинг май ойи ўрталарида Xiaomi компанияси ўзининг навбатдаги ҳамёнбоп смартфони — Redmi S2 моделини намойиш қилди. Шунда кўпчилик ўртасида савол кўтарилди: телефон номидаги "S" ҳарфи нимани англатади?\nTerashop.uz 1 179 000 сўм (32 GB Gold) Сотиб олиш\nTerashop.uz 1 179 000 сўм (32 GB Gray) Сотиб олиш\nTerashop.uz 1 350 000 сўм (64 GB Gold/Gray) Сотиб олиш\nэкран пиксели кам\n#арзон смартфон #Xiaomi Redmi S2\nRedmi S2 64GB Gold/Grey\n1 299 000 сўм\nRedmi S2 64GB Grey (Asia)


АҚШ давлат котиби Колин Пауэлнинг пайшанба кунги баёнотига кўра,расмий Вашингтон Ироқни Бирлашган Миллатлар Ташкилотининг оммавий қирғин қуролларини батамом йўқотиш тўғрисидаги резолюциясини бузган деб ҳисоблайди.\nУнинг сўзларига қараганда, жаҳон Саддам Ҳусайн қачон қуролсизланишини умрбод кутиб тура олмайди.\nПауэл Ироқ тақдим этган ҳисоботни “эскириб кетган ахборотлар йиғиндиси” деб атади.\nДавлат котиби Бирлашган Миллатлар Ташкилотини Ироқ ҳарбий иншоотларини текшириш режимини кучайтиришга чақирди.\nПауэл Ироққа қарши ҳарбий амалиётнинг эҳтимол тутилган муддатини айтишдан бош тортди. Бироқ, ҳамма нарсанинг ҳам ўз чегараси борлигини таъкидлади.


Хитой интернет устидан назоратни кучайтиради – Kommers.uz\nТехнология\t20:10 | 7.1.22\nХитой интернет устидан назоратни кучайтиради\nХитой раиси Си Цзиньпин «умумий фаровонлик» сиёсати ҳақида гапира бошлаганидан кейин интернет устидан назорат кучайган.\nХитой Интернетни бошқаришнинг кенг қамровли тизимини яратишни жадаллаштириш ва «кучли миллий киберхавфсизлик тўсиғи»ни қуриш ниятида. Бу ҳақда Reuters агентлиги Хитой кибермакон бошқармаси баёнотига таяниб хабар бермоқда.\nРегуляторнинг таъкидлашича, Хитой ахборот соҳасидаги асосий технологиялар учун курашда ғалаба қозониши, шунингдек, онлайн муҳитда жамоатчиликнинг идрокини «кенгайтириши ва кучайтириши» керак.\nFinancial Times аввалроқ Хитой ижтимоий медиа цензурасини кучайтиргани ва Коммунистик партия позициясига зид бўлган турмуш тарзи ҳамда қадриятларини тарғиб қилувчи контентга қарши курашаётгани ҳақида хабар берган эди. Нашрнинг ёзишича, Хитой раиси Си Цзиньпин «умумий фаровонлик» сиёсати ҳақида гапира бошлаганидан кейин интернет устидан назорат кучайган.\nFT’нинг ёзишича, Хитойда тобора кўпроқ ижтимоий медиа майдони фойдали ва таълим мазмунига эга бўлмоқда ҳамда Кибермакон бошқармаси 2020 йилнинг ўзида номақбул контентни тарқатганлик учун 20 минг нафар блогер аккаунтларини блоклаб қўйди.\n«Пекин ижтимоий медиада давлат ҳақида яхши нарсалар айтиладиган ижобий постларни кўришни истайди ва томошабинлардан ҳам шундай илтимослар келган», — деди аноним қолишни сўраган хитойлик интернет тадқиқотчиси.\nЎтган август ойида Хитойнинг Economic Information Daily давлат нашри онлайн ўйинларни «маънавий афюн» деб танқид қилган эди. Хитойнинг энг йирик ўйин ишлаб чиқувчилари акциялари шундан сўнг арзонлашди.


Мирзиёев: "Халқимизнинг 90 фоизи оддий яшайди" - BBC O'zbek\nПрезидент Мирзиёев ижодкорлар билан учрашувда Тошкентдаги тўйларни танқид қилган. У янги пайдо бўлган "келин навкар" одати ҳақида Тошкент шаҳар ҳокимига савол берган. Президент бу каби дабдабаларни 10 фоиз одам ўйлаб топаётганини айтган.\nШавкат Мирзиёев одамлар айнан тўйдаги давдабани қиламан, деб қарзга ботаётгани ва инсульт бўлаётганини билдирган.\nВидеони томоша қилиш учун линкни босинг\nУ мажлисда қатнашган Тошкент шаҳар ҳокими ва Ёшлар иттифоқи раҳбарига тўйлдарни ихчамлаштириш бўйича топшириқлар берган.\nТўйларни дабдабасиз ва ихчам ўтказиш бўйтича Президент қарори чиқиши кутилмоқда.\nТошкент: тўй ва маъракаларни чекловчи қарордан мақсад нима?\nЎзбекистонўда тўйларни ихчамлаштиришга марҳум Президент Ислом Каримов ҳам ҳаракат қилган. Бироқ кутилган самарага эришилмаган.\n90-йиллар охирида Ўзбекистон давлат Солиқ қўмитаси раисининг ўринбосари Мурот Қуролов Самарқандда жуда дабдабали тўй ўтказганидан сўнг орадан кўп ўтмасдан президент фармони чиқганди.\n"Лавозимини суиистеъмол қилаётган раҳбарлар, оёғи ердан узилган, манманликка берилиб кетган ҳавойи мансабдорларнинг номақбул ҳаракатлари маҳаллаларда, истиқомат жойларида соғлом муҳит бузилишига сабаб бўлмоқда, оддий одамларнинг нафсониятларига тегмоқда, уларни адолатга, умуман давлат ҳокимиятига ишончига зиён етказмоқда", - дейилган 1998 йил имзоланган фармон матнида.\nТўйларнинг давбдали ўтишини қоралаб Мусулмонлар диний идораси томонидан махсус фатво ва бир неча шаҳар ва вилоятларда ҳокимият томонидан қарорлар чиқарилган.\nТахминан юз йил олдин жадидлар томонидан куйиниб ёзиб кетилган тўйлардаги исроф ва дабдабага энди Президент Шавкат Мирзиёев қарши курашмоқчи.\nЎзбекистон: “Қачонгача шавла кетса, кетсин, обрў кетмасин, деб тўй қиламиз...”


12:10 / 20.08.2017\nПауэрлифтинг бўйича жаҳон ва Европа чемпиони Россиянинг Хабаровск шаҳри марказидаги кафе ёнида юз берган муштлашув туфайли ҳаётдан кўз юмди, деб хабар бермоқда Россия тергов қўмитасининг ўлка бўйича бошқармаси матбуот хизмати.\n«2017 йилнинг 20 август куни соат тахминан 07:00да Хабаровск марказида жойлашган кафе ёнидаги кўчада, ушбу кафега келган икки шахс ўртасида муштлашув юз берди, унинг давомида 1992 йилда туғилган эркак 1985 йилда таваллуд топган бошқа бир шахсга бир неча зарбалар берган. Жабрланувчи олинган жароҳатлар туфайли шифохонада вафот этди», - дейилади хабарда.\nДастлабки маълумотларга кўра, ўлимга бош мия жароҳати сабаб бўлган.\nХабар қилинишича, қотил воқеа жойидан қочиб кетган. Унинг шахси аниқланди, қўлга олиш жараёни бўйича тезкор қидирув ишлари олиб борилмоқда.\n«Шуни алоҳида таъкидлаш лозимки, ҳалок бўлган шахс спорт билан профессионал тарзда шуғулланган, пауэрлифтинг бўйича жаҳон ҳамда Европа чемпиони эди», - дея қайд этишган тергов қўмитасидан.\nМаҳаллий ОАВ маълумотларига кўра, ҳалок бўлган эркак пауэрлифтинг бўйича жаҳон ҳамда Европа чемпиони бўлган Андрей Драчёвдир.\nАввалроқ Байкалда эркин кураш бўйича Европа чемпиони Юрий Власко ўлдирилганди\nпауэрлифтинг Россия Хабаровск Андрей Драчёв


"Вақф" фонди Surdo Online Uzbekistan лойиҳасида иштирок этмоқда\nЮртимизда имконияти чекланган шахслар учун шарт-шароитлар яратиш мақсадида, кўплаб амалий ишлар олиб борилмоқда. Шундай лойиҳалардан бири "Вақф" хайрия жамоат фонди томонидан амалга оширилаётган "Сурдо-онлайн" лойиҳасидир.\nЎзбекистоннинг учта масжидида имконияти чекланган фуқаролар, эшитиш ва нутқ аъзоларида нуқсони бор кишилар учун жума маърузаси сурдо таржимони воситасида масжидда тўғридан-тўғри кўрсатилиши йўлга қўйилди. Жума намозига келган имконияти чекланган фуқаролар ўзлари учун белгиланган жойда мониторларда имом-хатибни ва унинг ёнида эса сурдо таржимон ҳаракатларини кузатиб бориш имконига эга бўлдилар.\nУшбу хайрли ишларни янада кенг кўламда олиб бориш мақсадида, февраль ойида ҳам бир қатор масжидларга сурдо онлайн дастури доирасида махсус воситалар ўрнатилиши режалаштирилган.\n"Вақф" хайрия жамоат фонди IT.uz масъулияти чекланган жамияти билан ҳамкорликда Surdo Online Uzbekistan лойиҳасининг ҳомийси сифатида иш олиб бормоқда. Ушбу лойиҳани ишга туширишда кўмак кўрсатгани учун Фонд раҳбари Искандар Халиловга ташаккурнома ҳамда ҳамкорлик сертификати тақдим этилди.\nЭзгулик йўлида қилинаётган ишларнинг барчаси Аллоҳ таолонинг ризолиги учун амалга оширилмоқда, бу йўлда ўз хизматларини қўшаётган инсонлардан Аллоҳ рози бўлсин!\nДругие материалы в этой категории: « Муфтий Усмонхон Алимов ҳазратлари БААга жўнаб кетди\tНуфузли анжуман қизғин паллада »


Эртага – 20 декабрь куни мамлакатимизда кутилаётган об-ҳаво маълумоти — 21asr.uz\nЭртага – 20 декабрь куни мамлакатимизда кутилаётган об-ҳаво маълумоти\nРеспублика Гидрометеорология марказининг хабар беришича, 20 декабрь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 0-2 даража совуқ, кундузи 3-5 даража илиқ бўлади. Бу ҳақда uza.uz маълумот берди.\nҚорақалпоғистон Республикасида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 15-20, Устюрт бўйлаб эса 20-24 даражагача, кундузи 5-10 даража совуқ бўлади.\nХоразм вилоятида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 10-15 даража совуқ, кундузи 2 даража совуқ, 3 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 3-8 даража илиқ, чўл ҳудудлари бўйлаб эса кечаси 8-13, кундузи 0-5 даража совуқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5 даража совуқ, кундузи 3-8 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 1 даража совуқ, 4 даража илиқ, кундузи 10-15 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 5-10 метр тезликда шамол эсади. Кечаси 0-5 даража совуқ, кундузи 2-7 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 3-8 даража совуқ, кундузи 0-5 даража илиқ бўлади.


"Билайн" дан янгилик, "Билайн Автотўлов" хизмати! » Sensorika - Интернет центр города Навои, Узбекистан – sensorika.uz\n"Билайн" дан янгилик, "Билайн Автотўлов" хизмати!\n"Билайн" Ўзбекистон абонентлари учун янги инновацион қулайлик. Энди сиз телефонингиз баланси ҳақида умуман ўйламайсиз. CLICK орқали ҳисобингизни автоматик тарзда тўлдириш хизматини ёқтирсангиз бўлгани. Сизнинг ҳисобингизда 1 USD дан кам маблағ қолганда тизим автоматик тарзда ишлайди ва сизнинг ҳисобингизни пластик картангиз ҳисобидан исталган миқдордаги маблағ билан тўлдиради. Қанча маблағ ва қайси рақамларга автоматик тўловни амалга оширишни хизмат ёқилганда танланади. Битта пластик картаси орқали бир вақтда 5 та рақамни "Билайн Автотўлов" хизматига улаш мумкин. Xизматни улатиш CLICK тизимининг USSD-менюси оркали (*880#) оширилади ва у созлангандан кейин фойдаланувчининг иштироки талаб килинмайди. "Билайн" Ўзбекистон абонентлари учун янги инновацион қулайлик. Энди сиз телефонингиз баланси ҳақида умуман ўйламайсиз. CLICK орқали ҳисобингизни автоматик тарзда тўлдириш хизматини ёқтирсангиз бўлгани. Сизнинг ҳисобингизда 1 USD дан кам маблағ қолганда тизим автоматик тарзда ишлайди ва сизнинг ҳисобингизни пластик картангиз ҳисобидан исталган миқдордаги маблағ билан тўлдиради. Қанча маблағ ва қайси рақамларга автоматик тўловни амалга оширишни хизмат ёқилганда танланади. Битта пластик картаси орқали бир вақтда 5 та рақамни "Билайн Автотўлов" хизматига улаш мумкин. Xизматни улатиш CLICK тизимининг USSD-менюси оркали (*880#) оширилади ва у созлангандан кейин фойдаланувчининг иштироки талаб килинмайди. Янгиликлар


Ўзнефтгазинспекция - Муқобил ёқилғи давр талаби!\nМуқобил ёқилғи давр талаби!\nНашр учун версия 02.08.2019 18:32:00\nҲозирги кунда Ўзбекистон Республикаси Президентининг фармон ва қарорлари ижросини таъминлаш ва давр талабидан келиб чиқган ҳолда, пишган ғишт ва оҳак ишлаб чиқарувчи корхоналарни муқобил ёқилғи турига ўтказиш бўйича “Ўзнефтгазинспекция” Навоий ҳудудий бўлим ходимлари томонидан профилактик тадбирлар ва қурилиш маҳсулоти ишлаб чиқарувчи корхоналар иштирокида семинар учрашувлар ўтказиб борилмоқда.\nНавоий вилоятида фаолият юритаётган 49 та пишган ғишт ва 45 та оҳак ишлаб чиқарувчи корхоналарни босқичма-босқич муқобил ёқилғи турига ўтказиш бўйича манзилий дастурлар ишлаб чиқилган. Ушбу манзилий дастур асосида, ҳозирги кунда Навоий вилоятидаги 49 та пишган ғишт ишлаб чиқарувчи корхоналарнинг 25 таси тўлиқ кўмир ёқилғисидан фойдаланиб пишган ғишт маҳсулоти ишлаб чиқармоқда. Натижада вилоятимизда табиий бойлигимиз бўлган табиий газни иқтисод қилишга эришилмоқда. Мисол учун;\n-Қизилтепа туманида фаолият кўрсатаётган 20 та пишган ғишт корхоналари томонидан 2018 йил март-июнь ойлари давомида 7,6 млн.м3 табиий газ сарф этилган. 2019 йил март-июнь ойлари давомида ушбу пишган ғишт корхоналари томонидан 3,6 млн.м3 табиий газ сарфланган. Бундан кўринадики, 2018 йил(март-июнь ойлари)га нисбатан 2019 йил (март-июнь ойлари)да 4,0 млн.м3 табиий газ иқтисод қилинишига эришилган.\nБундан ташқари, кўмир ёқилғисидан фойдаланиб пишган ғишт ишлаб чиқаришда, ишлаб чиқарилган пишган ғишт маҳсулотининг таннархи пасайишига, ишчиларни доимий иш билан таъминланишига ва вилоятимизда қурилиш материаллари ишлаб чиқариш ҳажмини ошириш ва нархларни барқарорлигини таъминлашда ўз фойдасини бермоқда.\n“Ўзнефтгазинспекция” Навоий ҳудудий бўлим ходимлари томонидан тарғибот ишларини ошириш мақсадида, жорий йилнинг июль ойида Қизилтепа туман тадбиркорлари иштирокида семинар-учрашув ўтказилди. Ушбу семинарда қурилиш материаллари ишлаб чиқариш ҳажмини ошириш ва нархларни барқарорлигини таъминлаш, ҳамда муқобил ёқилғи кўмирга ўтишнинг босқичма-босқич амалга оширилиши ва таҳлиллар натижасида амалда эришилган кўрсатгичлар юзасидан маърузалар қилинди.\nИзоҳ: Юқоридаги семинарни, оммавий ахборот воситалари орқали тарғибот қилиш мақсадида, “Ўзнефтгазинспекция” Навоий ҳудудий бўлими томонидан, Навоий вилоят телерадиокомпаниясининг “ДИЁР-24” ахборот кўрсатуви орқали намойиш этилди.


“Қабоҳатнинг қулаши” 9-қисм (Адабий – бадиий нашр) - Favvora | билим чашмасидан отилган фаввора\n2016-04-23 2067 Ko'rilgan Қабоҳатниниг қулаши\n-“Инна лиллаҳи ва инна илайҳи рожиъун”!\n-Ҳозир дугонамни чақирай, бирга бориб, икки кўча наридаги тоғамни топиб, ўшанга айтамиз!\nРокиъа қўлида Қуръон билан Сажида томонга, дарвоза томонга келаётган эди. Сажиданинг кўзлари қизарган, лаблари қимирлаётган тарзда кўриб, ҳижолат бўлди. У савол бергунича Сажида йиғламсираб:\n- Дадамдан айрилиб қолибман, Рокиъа!\n-Нохуш сўзларни қўйсангчи дугона, бўлиши мумкин эмас, ким айтди сенга?\n-Ана дарвоза ёнида турган хола айтди.\nУларни сўзлашувини эшитиб улгурган аёл:\n-Бўлинглар тез, ташқарида машина кутиб турибди, тоғангларникига бориб уни бизга йўлиқтиринглар, вақтимиз оз! – деб шоштирди.\nРокиъа ишонқирамай Сажиданинг ортидан кириб, ҳозирлик кўра бошлади. Боши карахт ҳолда, йиғлаётган дугонасига қараб:\n-Ботиржонлар нима бўлади?\n-Ухлаб туришади, тоғамга айтиб биз орқага - уйимизга қайтиб, у-ёқ, бу ёқни маййит келишига тайёрлаймиз.\nУлар кўчага кийиниб чиқишганида, терак остида, тиббий ёрдам машинасига ўхшаш машина турар, кўчада бошқа одам кўринмасди. Бояги аёл ҳайдовчи билан гаплашиб турарди. Сажидаларни кўргач, гапдан тўхтади. Ҳайдовчи машинага ўтирди. Ҳалиги аёл эса уларга “мана бу ерга чиқинглар”, деб машинанинг орқа томонидаги икки эшикнинг бирини очиб чиқарди. Улар машинага чиқиши билан аёл ташқаридан эшикни қулфлади. Ичкарида эса иккови қизни бошига қора рангдаги қопни кийгазишиб, типирчилаб дод-вой солишларига қарамай номаълум томонга олиб кетишди. Уларнинг ёнида юзларига ниқоб тақиб олган тўртта аёл киши, уларнинг оғзиларига елимли плёнка ёпиштириб қўйишди...\nҚизлар ўзларига суюқасд уюштирилганини ҳис қилгач, дод-войни бас қилишиб, Аллоҳга истиғфор айтиб Унгагина ёлборишга тушишди.\nНафиса юмушларини бажариб, уйига қайтди, касалхона ёнидаги дўкондан икки қиз ва икки ўғлига деб музқаймоқ сотиб олди. Уларни хурсанд бўлишини хаёлан дилидан ўтказиб, дарвозасини очиб уйига кирди. Ҳовли тинч, осойишта эди. Дарахтларнинг шабода эсиши орқали эшитилаётган товушигина эшитилиб турарди.\nНафиса болалар ухлаётган уйга кирди. Ботир ва Баҳодирлар мазза қилиб ухлашар эди. Сажидалар ҳам қўшни хонада дам олишаётгандир деб ўйлаган Нафиса кейинги хонага қадам қўйди. Жавон қия очилган ҳолда турарди. Нафиса жавонга яқин келиб қараган эди, Сажидалар боя келгандаги кийимларини кийиб, эски уй кийимлари қолдирганини кўрди.\nНафисанинг юраги увишиб, пиқиллаб йиғлаб юборди. Боши гангиб бориб, хона эшигига суяниб ўтириб қолди. “Эрталаб Лобарнинг шарпасини билиб туриб, касалхонага бормай турмабман”, деб бошини чангаллади. Кейин ўзининг ҳолатидан нафратланиб: “Аллоҳгагина суянаман, унинг тақдирига розиман. Унинг тақдирига шубҳа билан қарамайман. Бўлар иш бўлибди, ҳозир иккиланишнинг вақти эмас”, деб ўзига-ўзи далда берди. Ўрнидан туриб, уст-бошини ўнглади. Шу вақт ўғли Ботир қўшни хонадан кўзини ишқалаб чиқиб келди. Онажонисини кўриб, югургилаб ўзини бағрига отди.\n-Ойижоним, ойижоним келдилар!\n-Уканг ҳам турдими?\n-Йўқ у ҳали ҳам ухлаяпти!\n-Бўпти майли, ухлайверсин. Сен Ботиржонгинам, укангнинг олдида уни уйғотиб юбормай, ўйнаб тургин ўғлим, бўптими, мана ол бу ўйинчоқ бино ғиштчалари. Уни оҳиста териб, уй қуриб тургин. Келганимдан сўнг музқаймоқ бераман, ейсизлар хўпми? Мен анави қўшнимиз Холдархон холангнинг уйига чиқиб келай, бўптими?\n-Бўпти майли, ойижон! Мен ўйнаб, жим ўтириб тураман! Опамлар қани, Рокиъа опамларникига кетишдими, яна?\n-Йўқ болам, бироздан кейин келиб қолишади.\nЎзи ҳам гапирган сўзига ишонмай Холдархонларнинг уйи томонга жўнади. Бошида ғужғон ўй-фикрлар айланар, ҳар-хил шубҳалар ичини кемирарди.\n-Холдархон опа, ҳов Холдархон опа!\n-Ҳа, мана кетяпман, мана ҳозир!\nХолдархон эшикни очди. Эшик ёнида кўринишидан ҳоли яхши эмаслиги билиниб турган Нафиса турарди.\n-Келинг Нафисахон, ичкарига киринг қўшни, тинчликми ўзи?\n-Тинчлик эмас Холдархон опа, мен касалхонага кетганимда, қизлар йўқолди. Мабодо сизлар чақириб бермадингларми яна! Ана шу Лобар деганларингиз бошимизга бир бало бўлади шекили опа!\n-Вой нималар деяпсиз қўшни. Қизлар йўқ бўлса, кўча-кўйга дугона-пугонасиникига чиққандир.\n-Менинг қизим кўчага менинг изнимсиз ёки отасининг изнисиз чиқиб кетмайди опа!\n-Бўлмаса, нега Лобархоннинг олдига кетиб қолиши мумкин! Балким Зайнаб холанинг келинини Таснимахонларникига кетгандир Нафисахон!\n-Жон опа, улар ўзи бугун Таснимахонларникидан келган бўлса, укаларини ёлғиз ташлаб кетишмайди ҳеч қаёққа Холдархон опа! Менинг дилим сезиб турибди, уларни аниқ Лобар деганингиз олиб қочган деб, биламан. Қизларим у таннозга кеча ёқмаган сўзларни гапирган, у ўшанга аччиқ қилиб, бу қишлоққа келгани юраги бетламай, эрталабки икки малайи сингари яна янги одамларини жўнатган бўлиши мумкин.\n-Бўлиши мумкин эмас, ахир улар ҳали ёш бўлса, эр йигит бўлмаса Лобархон улардан қасд олгани бунчалик пасткашликка боради деб ўйламайман, синглим!\n-Сиз шаҳарга телефон қилиб кўринг опа, қизларимга зиён етмасин жон опа! Ўзингиз айтгандек улар ҳали ёш бўлса. Эр йигит бўлмаса, жўжабирдай қизчаларни ўсал топадими?!\n-Ҳозир, ҳозир мен эрталаб келган Гулбарчин опага қўнғироқ қиламан. Улар ундай қилмасликлари керак, - дея қайта-қайта жавраб уйига кириб кетди Холдархон.


Ўзбек аёли бутун бир шаҳарча учун бепул электр энергияси олаётгани ҳақида ҳикоя\nДавлат эски ГЭСларни консервацияланишдан халос этиб, янгисини қуриш билан овора бўлиб турган бир пайтда, Ўзбекистоннинг оддий аҳолиси электр энергиясини ўзлари олишга ҳаракат қилиб келишмоқда. Бунда сувнинг кинетик энергиясидан электр ишлаб чиқарувчи ва кичик (100 кВт.гача) қувватга эга микро ГЭСлар ёрдамга келмоқда.\n«Очиқ Осиё онлайн» мухбири Наманган инженерлик-технология институти тадқиқотчиси, бугунги кунда Наманган вилоятининг Косонсой шаҳридаги кичик сув оқимларига тажриба тариқасида микрогидроэлектр станциялари ўрнатиб келаётган Зулфия Мамадалиева билан суҳбатлашди.\nАйнан мана шу тиним билмас, нозик аёл ўз она шаҳрини бепул энергия билан таъминлаш ҳақида биринчилардан бўлиб бош қотира бошлади.\n— Айтинг-чи, Ўзбекистонда кам ўрганилган ва деярли ўзлаштирилмаган мавзу билан шуғулланишингизга нима туртки бўлди?\n— Ўз илмий ишим доирасида ва Наманган вилоятидаги ишбилармонлар ва фермерлар билан ишлаганимда улар муқобил энергия манбалари ҳақида мутлақо тушунчага эга эмасликларига дуч кела бошладим. Улар бунда фақат қуёш қурилмаларини тушунишар экан. Лекин қуёш энергетикасидан ташқари ҳам бошқа кўплаб, самарали усуллар ҳам бор-ку? Микрогидроэлектр станциялар борасидаги тадқиқотларим ана шундай бошланди. Аввалига мен ўзим учун қайдлар қилиб бордим, кейин туманимизни тўлиқ тадқиқ қила бошладим — яъни, фермер хўжаликларининг эҳтиёжларини қондира оладиган, энергия таъминоти ўрнини боса оладиган микроГЭСлар барпо этиш учун истиқболли жойларни топиш мақсадида.\n— Микро гидро электр станцияларининг афзаллиги нимада?\n— Биринчидан, уларнинг асосий плюси — ўз нархи билан тадбикорлар учун жозибадор. Ахир бугун нарх-наво масаласи ўта муҳим. Биз тажриба тариқасида ўрнатган қурилма у қадар қиммат эмас. Балким у бироз бесўнақай кўринар, аслида уни ўрнатиш, ечиш, бирор жойга кўчириб ўтказиш жуда осон. Агар сув оқими ўзгарса, сиз уни бемалол бошқа жойга кўчириб, созлашингиз мумкин. Шундай қилиб, сиз катта маблағ ҳам, меҳнат ресурслари ҳам сарфламайсиз.\nҚурилмамизнинг иккинчи афзаллиги шундаки, у айнан кичик сув оқимларига мўлжалланган ва бундай жойлар туманимизда ҳам, Ўзбекистоннинг бошқа вилоятларида ҳам жуда кўп. Булар сониясига учдан беш метргача тезликда оқадиган ариқлар, сойлардир. Агар тадбиркорга йирик ГЭС қуриш учун йирик молиявий маблағлар ва кучлар керак бўлса, бизнинг қурилмани оддий ариққа ҳам ўрнатиш мумкин. Биз гидроэлектр станциямиз вилоятлар ва туманлар аҳолиси ўртасида машҳурлашиб кетишидан умидвормиз.\n— Микро гидроэлектр станциялар атроф-муҳитга зарар етказмайдими?\n— Аввало шуни таъкидлаш керакки, бу ерда тоза энергия ишлаб чиқарилади. МикроГЭС ишлаши натижасида сув ва экологияга бирор бир зиён етмайди. Масалан, 1 кВт энергия ишлаб чиқариш учун катта миқдорда қазилма ёнилғи талаб этилади. МикроГЭС ҳолатида эса биз ҳеч қачон тугамайдиган тикланувчи энергия манбасига эга бўламиз. Бу ишда энг асосийси — дастгоҳларни тўғри ўрнатиш ва уларга ўз вақтида қараб туриш.\n— Қурилмангиз қайси принцип асосида ишлайди?\n— Айтишим мумкинки, бизнинг микрогидроэлектр станциямиз — енгил турдаги ҳисобланади. Бу нимада намоён бўлади? Моҳиятан, микроГЭС модернизациялашган чиғир (чархпалак) — Марказий Осиё давлатларида азалдан боғларни, узумзорларни ва далаларни суғориш учун ишлатиб келинган сув кўтариб берувчи қурилманинг ўзи. У эрамизнинг III асрида хоразмийларнинг аждодлари томонидан ихтиро қилинган.\nБу қадимий механизм ишининг арзонлиги, қулайлиги ва мустаҳкамлиги нафақат қадимда миришкорлар орасида уни машҳур қилган, бугунги кунда ҳам замонавий шароитларда оқим энергиясидан фойдаланиш учун турли қурилмаларни яратиш учун олимларни илҳомлантирмоқда. Биз ўша чиғирни бироз мураккаблаштириб, уни мобил қурилмага айлантириб, энергия ишлаб чиқаришга мослаштирдик.\n— МикроГЭС қандай ўрнатилади?\n— Аввалига бироз қия жой топилади ёки шундай жой ясалади. Қайтариб айтаман, бу ҳолда катта куч талаб қилинадиган иш бажарилмайди — уни ҳар қандай ариққа ҳам ўрнатиш мумкин. Сув сатҳига перпендикуляр жойлашган парракли қурилма ярмисигача сувга киргизилади. Иш мобайнида сув парракларга босим ўтказади ва ғилдиракни айланишга мажбур қилади. Ҳаммаси оддий: минимал харажатлар билан тайёрлаш оддийлиги ва максимал ФИКга эга бўлиш юзасидан бу қурилма жуда яхши иш беради. Шу сабабли амалиётда тез-тез қўлланилади.\n— Мана шундай бир қурилманинг ишлаб чиқариш қуввати қанча?\n— Бизнинг қурилмамиз 10–15 кВтга мўлжалланган у бемалол икки ёки уч фермер хўжалигини электр энергияси билан таъминлай олади. Қурилма ўрнатилиши билан биргаликда 20–25 миллион сўмга тушади. Айтайлик, уни учта оила харид қилса 2–2,5 йил ичида у ўзини тўлиқ қоплаб беради.\nБундан ташқари, алоҳида қайд этиб ўтишим керакки, мамлакатимиз вилоятларида илгари фаолият кўрсатган жуда кўплаб микрогидроэлектр станциялари ҳам бор. Бизнинг қурилмаларимизни бемалол ўша иншоотларга ўрнатиш ҳам мумкин, бу янада арзонроққа тушади.\n— Сизнингча, мамлактимиз аҳолисини электр энергияси билан таъминлаш учун мана шундай қурилмалардан нечта ўрнатиш керак?\n— Бу аҳоли эҳтиёжлари, уларнинг сони ва бошқа кўплаб омилларга боғлиқ. Масалан, Наманган вилояти аҳоли зич жойлашган вилоят ҳисобланади, шу сабабли уни таъминлаш учун жуда кўп қурилма керак. Лекин микроГЭСнинг асосий плюси нимада? Сиз бундай қурилмаларнинг бир нечтасини битта қишлоқда ўрнатишингиз мумкин. Улар бир-бирининг ишига халақит бермайди.\n— Плюсларидан ташқари, қурилманинг ўзига яраша камчиликлари ҳам бўлса керак?\n— Биринчи ва асосий камчилиги бутловчи қисмлар етишмаслигида. Ўзбекистонда айни пайтда генераторлар йўқ, уларнинг барчаси хориждан харид қилинади. Қурилмадаги энг қиммат таркибий қисм ҳам айнан генератор ҳисобланади. Агар ватанимизда бу ускуна ишлаб чиқарила бошланса, қурилмамизнинг таннархи икки баробаргача арзонлашган бўлар эди. Умид қиламизки, ана шундай ишлаб чиқарувчилар бизда албатта пайдо бўлади, бундан ташқари буюртмачиларнинг эҳтиёжларини ҳисобга олган ҳолда биратўла микроГЭС ишлаб чиқарувчилар ташкил қилинса мақсадга мувофиқ бўлар эди.


Бугун Ўзбекистон – Ироқ учрашуви чипталари сотувга чиқарилади. Нарх қанча?\n27 март, 2021, 13:16\nТеглар:Ўзбекистон | Вадим Абрамов | Бунёдкор\nЧипталар нархи қанча?\n29 март куни Ўзбекистон миллий терма жамоаси Тошкентда Ироқ вакилларига қарши майдонга тушади.\nЧипталар олди-сотдиси жараёнини тартибга солиш, чипталарнинг олиб-сотарлар қўлида қайтадан сотилишининг олдини олиш ҳамда мухлислар учун қўшимча қулайликлар яратиш мақсадида ушбу ўйин чипталари Iticket.uz расмий кассалари ва онлайн платформасида сотувга чиқарилади.\nЧипталар нархи 20-25 минг сўмни ташкил этади. CИП секторлар учун нарх 50 минг сўм қилиб белгиланади.\nЭслатиб ўтамиз, “Бунёдкор” стадионида ташкил этиладиган мазкур ўртоқлик учрашуви соат 18.00 да старт олади.\nТошкентга ҳам мухлислар катта футболларни соғинган. Менимча стадионга анча кўп ишқибозлар тўпланар. Қизиқ бутун дунё Англя, Испаня, Италия, Франсия, Германия ва бошқалар муҳлислари ҳам бизнинг Водийлик ва Тошкентлик, умуман бутун Ўзбекистонлик муҳлисларга ҳавас қилса керак. Булар мазза қилиб Стадиондан уйинни томоша қилияпти деб.\nТошкенда текинга стадионга фудбол кўргани келмайдию термамизни ўртоқли ўйинига келишадими темболи пулга белет олиб\nАдашаяпсиз келишади, ҳатто олибсотарлар қулидан бўлса ҳам чиптани олиб киришади. Масалан мен Бухородан ушбу ўйин учун бораман.\nНамангандаги уйинга кирган мухлислани сони 25 000 дан куп эди. Лекин 20 000 деб курсатишди. Хоким бува 5 000 одамни пулини харом лукма килиб олволди.\nAssalomu alaykum, o'zbek muxlislari uchun Iroq o'yini muhimmi? Uchrashuv ko'plab muxlislarga ega bo'ladimi?\nStudentlarga tekin bolarkanmi\nМен талаба бўлган вақтимда ОЧЛ йоки МТЖ ни ўйинларида фан кулбга аъзо эдим ва текинга кирар эдим. Қўшимчасига байроқ шарф ва футболкалар ҳам беришарди мазза қилиб футбол томоша қиларим. Фан кулуб билан бақар чақир қилиб шерлар айтиб дўмбиралар чалиб уйнаб футол курардик.


Бош саҳифа » Муаллиф архивлари: siteadmin (саҳифа 11)\nБировдан сўраш вақтидаги хорлик\nАмир Саид ибн Ос розияллоҳу анҳу рамазон ойида кишиларга таом улашар экан. Бир зиёфатдан кейин кишилар кетгач, унинг ҳузурида қурайшлик бир йигит қолди. Саид унга: “Менда бирор ҳожатинг бўлса керак”, деди. У йигит: “Ҳа, Аллоҳ амирни ислоҳ қилсин!” , деди. Саид шамни ўчириб, унга: “Нима ҳожатинг бор?”, деди. Йигит: “Мўминлар амири (халифа)га менинг қарзим борлиги ва уй-жойга муҳтож эканим ҳақида ...\tБатафсил »\nЖума мавъизалари. Имонимизни асрайлик (видео)\nЮсуф сураси, 33-оят тафсири (“Гуноҳдан тийилишнинг 2 йўли”)\nЖума мавъизалари (видео). Масжиднинг ҳурмати ва жума одоблари\nСаҳифа 11 of 30« Биринчи...«910111213\t»\t2030...Сўнгги »


Россия-Украина урушининг 62-кунида нималар бўлди? | Qalampir.uz\nРоссия-Украина урушининг 62-кунида нималар бўлди?\nОлам\t27 Апрель 15:00 9750\nКеча, 26 апрель куни Россия Украинага ҳарбий юриш бошлаганига 62 кун тўлди. Қирғитбарот уруш билан ўтган яна бир кунда БМТ Бош котиби Антониу Гутерриш Москвага ташриф буюрди, Туркия Президенти Ражаб Тойиб Эрдўған Россия Президенти Владимир Путин билан телефон орқали мулоқот қилди. Шу ва урушнинг 62-кунида содир бўлган бошқа мухим воқеа ва ҳодисалар тафсилотига қуйида тўхталиб ўтамиз.\nБритания Мудофаа вазирлиги уруш бўйича баёнот бериб, Россия кучлари Украина шарқида украин армияси яхши мустаҳкамланган позицияларни қуршаб олишга уринаётганини айтди.\nУкраинанинг Харьков вилояти губернатори Олег Синегубов Россия Харьков вилоятини ўққа тутиши оқибатида тўрт киши ҳалок бўлгани ва тўққиз киши яраланганини айтди.\nШунингдек, Россиянинг Белгород вилоятидаги икки қишлоқ Украина томонидан ўққа тутилгани иддао қилинди. Вилоят губернатори камида икки киши яраланганини маълум қилди.\nУкраина расмийларига кўра, Россия кучлари Украинанинг Мариуполдаги асосий қўрғони бўлган, 1000 дан ортиқ тинч аҳоли бошпана топган “Азовсталь” пўлат заводидаги Украина позицияларига ҳаводан ҳужум уюштирди.\nУкраина инсон ҳуқуқлари бўйича омбудсмани Людмила Денисова Россия ҳарбийлари урушнинг ўтган даврида Донбаснинг Луганск қисмидаги 347 та соғлиқни сақлаш муассасасини вайрон қилиб, минглаб одамларнинг ҳаётига таҳдид солгани ҳақида баёнот берди.\nДипломатия, санкциялар ва ёрдам\nБирлашган Миллатлар Ташкилоти раҳбари Антониу Гутерриш Россия Президенти Владимир Путин ва Ташқи ишлар вазири Сергей Лавров билан музокара ўтказиш учун Россияга борди.\nУкраина Ташқи ишлар вазири Дмитрий Кулеба БМТ раҳбарини қамалдаги Мариуполь портини эвакуация қилиш учун Россияга босим ўтказишга чақирди ва жаҳон ташкилоти эриша олишини айтди.\nҚўшма Штатлар таклифига биноан 40 та давлат Германияда хавфсизлик бўйича саммит ўтказиши ва Украинага қурол етказиб бериш ҳамда уруш тугаганидан кейин мамлакатнинг узоқ муддатли хавфсизлигини таъминлашни муҳокама қилиши белгиланди.\nУрушнинг 62-кунидаги муҳим баёнотларидан бири РФ Ташқи ишлар вазири Лавров томонидан билдирилди. У бутун дунёни ядро уруши хавфини эътиборсиз қолдирмасликка чақирди ва НАТОни Киевни қурол-яроғ билан таъминлаш орқали Россия билан “моҳиятан” уруш олиб бораётган деб ҳисоблашини айтди.\nТИВ раҳбари, шунингдек, Украина билан тинчлик музокаралари давом этишини айтди, бироқ Киевнинг музокараларга ёндашувини танқид қилди.\nТуркия Президенти Ражаб Тойиб Эрдўған эса кеча, 26 апрель куни Россия Президенти Владимир Путин билан телефон орқали мулоқот қилди.\nТуркия Президенти маъмуриятининг алоқа бўлими маълумотларига кўра, Эрдўған Путин билан суҳбатда Россия Федерацияси ва Украина ўртасида Истанбулдаги музокаралар чоғида юзага келган ижобий муносабатни сақлаб қолиш барча томонларнинг манфаатларига мос эканлигини айтган.\nБуюк Британия Киевга Россия босқинига қарши курашда ёрдам бериш учун Москвага баъзи технологиялар экспортини тақиқлаш билан бирга, Украинадан товарлар импорт қилиш учун ўрнатилган барча тарифларни олиб ташлаганини айтди.\nЕвропа Иттифоқининг жиноий адлия бўйича ҳамкорлик агентлиги Гаагадаги Халқаро жиноят суди Украинадаги уруш жиноятлари ҳақидаги даъволарни тергов қилиш бўйича қўшма гуруҳда иштирок этишини эълон қилди.\nУкраина ҳарбийлари берган маълумотга қараганда 24 февралдан 27 апрелгача Россиянинг 22 400 аскари урушда ҳалок бўлган.\nБуюк Британия эса уруш бошланганидан буён 15 000 рус аскари ҳалок бўлганини тахмин қилмоқда.\nШу билан бирга БМТ 25 апрель ҳолатига 5 млн 264 минг украиналик Россия ҳужуми бошлангач, Украинани тарк этганини қайд этди.\nТашкилотнинг Инсон ҳуқуқлари бўйича Олий комиссари бошқармаси маълумотларига кўра уруш бошланганидан бери жами 2729 тинч аҳоли ўлдирилган (879 эркак, 595 аёл, 61 қиз ва 73 ўғил, шунингдек, жинси ҳали номаълум 67 бола ва 1054 катталар) ва 3111 нафари жароҳатланган (358 эркак, 289 аёл, 65 қиз ва 72 ўғил, шунингдек, жинси ҳали номаълум 162 бола ва 2165 катталар)\nРоссия – Украина уруши\n15 Май 16:43 46021\n14 Май 09:13 39724\n14 Май 22:33 37194\n14 Май 19:06 30825\n14 Май 21:00 28446


2014 ЙИЛ АМАЛИЙ ИШЛАР ЙИЛИ БЎЛДИ - Ўзбекистон овози газетаси\n2014 ЙИЛ АМАЛИЙ ИШЛАР ЙИЛИ БЎЛДИ\nЯнги йилда эса сайловчилар ишончини оқлашдек шарафли вазифа зиммамизда турибди\nЎтган йил юртимиз ҳаётида катта сиёсий воқеаларга бой бўлди. Энг муҳими, очиқлик ва ошкоралик тамойиллари асосида парламент ва маҳаллий Кенгашларга сайловлар бўлиб ўтди. Мамлакатимиздаги 4 та сиёсий партия сайловда қизғин кураш олиб борди.\nҲар бир фуқаро эртага жамиятдаги муаммоларни ҳал қилишда ташаббус кўрсата олишга қодир, элу юрт равнақини ўйлайдиган ва бунга ҳисса қўша оладиган муносиб номзодга ишонч билдириб, уни қўллаб-қувватлаш учун сайлов жараёнларида фаол қатнашди.\nОлий Мажлис Қонунчилик палатасига сайлов бўйича тузилган 135 та сайлов округидан 127 тасида битта депутатлик мандати учун 4 нафардан, 8 тасида 3 нафардан номзод кураш олиб борди. Булардан кўриниб турибдики, ҳар бир ўрин учун кураш осон бўлмади.\nБиз Сайловолди дастуримизда мамлакатимизда амалга оширилаётган ислоҳотларнинг ижтимоий самарасини янада оширишни асосий йўналиш сифатида белгилаб олдик. Сайловолди тарғиботи давомида партиямиз ғояси ҳамда дастурий мақсадлари мамлакатимиз жамоатчилиги, сайловчиларга кенг тарғиб қилинди.\nОлий Мажлис Қонунчилик палатасига ЎзХДПдан 21 нафар депутат сайланди. Такрорий овоз беришда эса сайлов округларининг 11 тасида ЎзХДП номзодлари курашни давом эттиради. Халқ депутатлари маҳаллий Кенгашларида сезиларли устунликка эришдик. Бизни сайловда қўллаган барча ҳамюртларимизга миннатдорлик билдирамиз.\nҲозир парламентга, халқ депутатлари маҳаллий Кенгашларига катта ваколатлар берилган. Партиямизнинг Олий Мажлис Қонунчилик палатасидаги фракцияси ижро ҳокимияти ҳисоботларини эшитишни йўлга қўйди. Халқ депутатлари маҳаллий Кенгашлари тегишли ҳудудни ривожлантириш билан боғлиқ масалаларни муҳокама этиб, керак пайтда уларни сессиялар муҳокамасига олиб чиқаяпти, ҳокимликлар, мутасадди идоралар органлари раҳбарларининг ҳисоботларини эшитяпти. Партиямизнинг 2011-2014 йилларга мўлжалланган Ҳаракат дастури асосида ўтган йили халқ депутатлари маҳаллий Кенгашларидаги депутатлик гуруҳларимиз ташаббуси билан 300 га яқин масала доимий комиссия ва сессияларда кўриб чиқилди.\nАйтиш жоизки, 2015 йилнинг Кексаларни эъзозлаш йили деб эълон қилинишини партиямиз ҳар томонлама қўллаб-қувватлайди. Бундан кўзланган мақсад партиямиз ғоялари билан чамбарчас боғлиқ. Кекса отахону онахонларимизни ижтимоий жиҳатдан қўллаб-қувватлаш, улар ҳаётдан мамнунлик билан яшашига кўмаклашиш биз учун устувор вазифа ҳисобланади. Шуни ишонч билан айтишим керакки, бу борада партиямизнинг тажрибаси катта, имкониятлари юқори.\nПартиямиз Сайловолди дастурида фуқароларнинг ўзини ўзи бошқариш органларининг имконияти ва ҳуқуқларини янада кенгайтиришга кўмаклашадиган муҳим вазифалар белгиланган. Шундан келиб чиқиб, кириб келган янги йилда кам таъминланган оилалар, ногирон ва ёлғиз кексаларимиз ҳаётига дахлдор бўлган масалаларни ҳал қилиш бўйича ташаббусларимизни янада кенгайтириш, кексаларимизнинг кўнглини кўтариш, уларни ижтимоий қўллаб-қувватлаш бўйича лойиҳалар билан чиқиш ниятидамиз. Зеро, пиру бадавлат кексаларимизнинг ҳурматини жойига қўйиш, уларни эъзозлаш ва қадрлаш ҳар биримизнинг инсоний бурчимиздир. Янги йил ҳаммамизга бахт, омад олиб келсин.\nЎзХДП Марказий Кенгаши раиси ўринбосари.


Никита Рафалович якуний турнирда иштирок этади\n8 декабрь, 2016, 19:25\nОзарбайжоннинг Боку шаҳридаги "Sarhadchi" олимпия спорт марказида таэквондо WTF бўйича йилнинг якуний турнирлари ўтказилади.\n9-10 декабрь кунлари WTF World Taekwondo Grand Prix Final деб номланган мавсумнинг сўнгги Гран-При мусобақасида олимпия вазн тоифаларида энг кучли 16 спортчи баҳс олиб борса, 12-13 декабрда эркаклар ва аёллар жамоалари ўзаро куч синашадилар.\nЎзбекистон спорт делегацияси ҳам мазкур нуфузли мусобақада иштирок этади. Таркибда терма жамоа бош мураббийи Акмал Эргашев, халқаро тоифадаги ҳакам Дмитрий Ким, Ўзбекистон таэквондо WTF ассоциацияси менежери Сарвар Шамусаров ва -80 кг вазнда 9-ўринни эгаллаб турган спортчи Никита Рафалович (жамғарган очкоси 208.08 балл) бор.\nЭслатиб ўтамиз, ўтган йили Мексикада ўтказилган Gran Prix-2015 якуний турнирида +80 кг вазн тоифасида даянга тушган ҳамюртимиз Жасур Бойқўзиев бронза медали билан тақдирланган эди.\nЎзбекистон таэквондо ассоциацияси матбуот хизмати


Кремний водийсида робот буюртма бўйича овқат...\n02.05.2018 15:54 0 1017\nКремний водийсида тоза ҳавода овқатланишни истовчилар ёки ошхонаси йўқ офисда ишловчилар учун овқат етказиб мўлжалланган олти ғилдиракли робот ишга туширилди, деб хабар беради «Hi-News».\n«Starship Technologies» компаниясига тегишли маҳсулот Маунтин Вью кўчаси бўйлаб ҳаракатлана бошлади. 2018 йил охирига қадар компания шу турдаги роботларни 1000 нусхада йўлга қўяди. Улар таомларни ресторанлардан буюртмачига етказиб бериш билан шуғулланади.\nАввалига «Starship Technologies» ва «Skype» асосчилари Ахти Хейнла ва Янус Фриис Марс ҳамда Ой юзасидаги тош намуналарини йиғишга ихтисослашган роботни яратиш устида иш олиб борган. Шу сабабли робот-етказиб берувчи ўз кўриниши билан мультиварка ва марсоходни ёдга солати. Улар ўз ғоясини амалга ошириш учун инвесторлардан 2016 йилда 17 миллион доллар жалб қилган. Асосий сармоячи «Daimler» компанияси.\nРобот соатига 6 километр тезлик билан пиёдалар йўлакчалари орқали ҳаракатланади. Унга тўққизта камера ва ултратовуш датчиклари ўрнатилган. Чорраҳаларни эса қоидаларга риоя қилган ҳолда кесиб ўтади. У светофорнинг рангларини бемалол ажрата олишга қодир. Агарда кимдир унинг ўғирлашга ҳаракат қилса, робот офисга сигнал юборади.


Каттақўрғонлик "Фармонбиби" - zarnews.uz\nКаттақўрғон шаҳрининг Амир Темур маҳалласида яшовчи Зулфия Полвоновани таниган-билган кишилар шундай атар экан. Бу гап онахоннинг олти ўғил, бир қизнинг меҳрибон волидаси ва олти келин, бир куёвнинг суюкли қайнонаси, барча фарзандлари билан бир жойда яшашигагина боғлиқ эмаслигига суҳбат жараёнида амин бўлдик.\nКўпнинг ризқи бутун бўлади\nЗулфия Полвонова Каттақўрғон шаҳрида туғилиб ўсган. Етти фарзандли катта оиланинг тўнғичи бўлган.\n– Ота-онам оддий, лекин маърифатли киши эдилар, – дейди Зулфия опа. – Бизни ҳалол меҳнат қилиб вояга етказдилар, барчамизни ўқитиб, уйли-жойли қилдилар. Отамнинг асосий вақти ишда, йўлда ўтгани туфайли бизнинг таълим-тарбиямиз билан кўпроқ онам шуғулланган. Болалигимиздан нима яхши-ю, нима ёмон, қайси иш мумкин-у, қайси бири мумкин эмаслигини, увол-савобни ўргатишган. Оиламиз жуда тўқ яшамаган, аммо оч ҳам қолмаган. Кўпчиликнинг ризқи ҳам мўл бўларкан-да.\nТопганимизни қўни-қўшни, қариндош-уруғ билан баҳам кўрганмиз. Рўзғор юки отамнинг зиммаларида бўлса ҳам онам борини тежаб-тергаб фойдаланишни яхши биларди. Нон пиширса, овқат қилса албатта, қўшнига узатардилар. Биргина бизнинг уйда эмас, барча хонадонда ана шундай рўзғор тутуми эди. Шунинг учун қўни-қўшнилар аҳил-иноқ, битта оиладек эди. Эшикка қулф урилмасди, маҳаллада уруш-жанжал, ўғрилик бўлмасди. Ҳозир эса кўп жойда, товоқ алмашиш-ку йўқ, ҳатто қўни-қўшни бир-бири билан юз кўрмас, маҳалладошини танимайди. Бунақа уйда хайр-барака бўладими? Бир кун жанжал бўлган уйдан қирқ кун барака кетади, деган гап бежиз айтилмаган-да.\nҲар бир оиланинг “генплани” бўлиши керак\nПедагогика институтини битирган Зулфия опа Каттақўрғондан Хатирчига келин бўлиб тушган. Ўша ерда мактабда болаларга сабоқ берган. Кейинчалик, савдо ходими бўлган турмуш ўртоғига кўмаклашиб ўзи ҳам шу соҳанинг одамига айланган. Ишлаб чиқариш, савдо ва хизмат кўрсатиш, ҳатто фермерлик фаолияти билан шуғулланган.\n– Болаларимиз боғча ва мактабга боришда қийналгач, 1986 йилда Каттақўрғон шаҳридан ҳовли олиб, шу ерга кўчиб келдик, – дейди Зулфия Полвонова. – Fишт заводи қурдик, савдо кооперативи очдик. Замон зайлига қараб, қайси иш истиқболли бўлса, шу иш билан шуғулландик. Болаларни ўқитдик, бирин-кетин уйли-жойли қилдик. 2008 йилда шаҳардаги 50-60 сотих майдонни эгаллаган қурилиши чала қолган бино сотилаётганини эшитиб, бор маблағимизни шу объектга тикдик, уй-жойларимизни сотдик. Аукционда ғолиб бўлиб, бинони сотиб олгач, барчамиз шу ерда яшай бошладик. Бутун оиламиз билан тадбиркорлик фаолиятимизни янгидан йўлга қўйдик. Уй-жойимиздан кўра, тадбиркорлик учун бинолар қуришга эътибор бердик. Дастлаб иккита тикув машинаси харид қилиб, тикувчилик билан шуғулландик. Савдо дўкони очдик. Болаларимизни тадбиркорлик билан қилишга даъват этдик. Ўзимиз бош бўлиб, йўл-йўриқ кўрсатдик. Топганимиз ўртада бўлди. Барчамиз муштни бир жойга уриб, ҳаракат қилганимиз ўз самарасини бера бошлади. Тикув цехимиз кенгайиб, ҳозирда бу ерда йигирмага яқин ишчи, асосан, ўзимизнинг оила аъзоларимиз, маҳалламиз ёшлари меҳнат қиляпти. Фитнес клуб, гўзаллик салони, замонавий эшик-ромлар ишлаб чиқариш цехи очдик.\nИссиқхона хўжалигининг фойдаси ҳақида эшитиб, кўриб шу соҳада ҳам ўзимизни синаб кўришга қарор қилдик ва ўтган йил 12 сотих майдонда лимонарий ташкил этдик. Кўчатлар ҳали кичик бўлгани учун икки марта бодринг экиб олдик, яхши даромад қилса бўлар экан. Муҳими, болаларим, набираларим пешона тери билан меҳнат қилиб, унинг роҳатини кўришни ўрганяпти.\nШу тарзда ҳар бир ишни барчамиз бамаслаҳат бажарамиз, узоқни кўзлаб ҳаракат қиламиз. Кўпинча оиламиз жам бўлганда дадаси иккимизга “Сизлар генпланни тузиб беринг, биз бажарамиз”, дейишади ҳазиллашиб. Ана шундай оилавий суҳбатларимизнинг бирида давлатимиз бераётган имкониятлардан фойдаланиб, боғча қурсак, деб таклиф айтгандим. Бу гап болаларимга ҳам маъқул келиб, ҳаракатни бошлаб юборишди. Шаҳар ҳокимлиги қўллаб-қувватлади ва давлат-хусусий шериклик асосида бир йўла иккита – 100 ва 140 ўринли боғча қуряпмиз.\nЎғилларимнинг бири лойиҳа қилиб келди, бири қурилиш материаллари етказиб беряпти, бошқаси қурилишга бош бўляпти. Бир томонда боғча учун зарур мебель ва жиҳозларни тайёрлаяпмиз. Насиб этса, Наврўз байрами арафасида маҳалламиздаги боғчани фойдаланишга топширамиз. Бундан кейин мажмуамизнинг иккинчи қаватида 100 ўринли меҳмонхона ташкил этишга киришамиз. Яна бошқа режаларимиз ҳам бор.\nОлти келин бир ҳовлида\nАйни пайтда З.Полвонованинг фарзандлари бошқараётган савдо ва маиший хизмат мажмуалари, цехлар жойлашган бинонинг ортидаги турар жойда уларнинг ўзи истиқомат қилади. Олти келин бир жойда турмуш кечиради. Албатта, ҳар бирининг рўзғори алоҳида, аммо топиш-тутиши бир жойда. Янги лойиҳа, ташаббусларни биргаликда амалга оширишади. Оиланинг ёлғиз қизи ҳам ака-укалари билан биргаликда тадбиркорлик қилади. У тикув цехини бошқаради.\n– Қирқ киши шу ерда яшаймиз, – дейди Зулфия опа. – Болаларимнинг рўзғори алоҳида бўлса ҳам ҳар ҳафта якшанба куни ош дамлаб, барчамиз бир дастурхон атрофида тўпланамиз. Болаларим, келинларим шунга ўрганган. Набираларим ҳам барчаси ака-ука, опа-сингилдек ўсади. Бир-бирига меҳри ошади. Кўп режаларимизни ана шу дастурхон атрофида муҳокама этиб оламиз. Кимга нима керак, қандай режаси бор – эшитиб, амалга оширишга ҳаракат қиламиз. Катта рўзғорнинг баракаси бошқача бўлади-да.\nКейинги пайтда қайнона-келин ўртасида юзага келаётган келишмовчиликлар, турли гап-сўзлар тез-тез қулоғимизга чалинадиган бўлиб қолди. Келинидан кўнгли тўлмаётган қайноналар ёки қайнонасидан норози келинларни ҳам учратамиз. Айрим оилавий ажримлар қайнона-келин муносабатлари билан боғлиқлиги бугун сир бўлмай қолди. Ана шундай паллада Зулфия опанинг олти келин билан бир ҳовлида яшаши, оиласидаги хотиржамлик, бараканинг сири нимада экан?\n– Бунинг сири – мен келинларимни ўғилларимдан ортиқ кўраман, – дейди онахон. – Мунозарали пайтда ёки ўзаро тортишиб қолганларида келинларим тарафида бўламан. Кейин уларнинг ҳар бири билан алоҳида суҳбатлашаман. Эр ёки хотиннинг хатосини ўзларини чақириб тушунтираман ва келгусида бундай камчиликка йўл қўймасликка даъват этаман. Бирининг камчилигини иккинчисининг олдида юзига солмайман. Айрим оналар сингари ўғилларимни келинларимдан қизғанмайман. Тўғриси ҳам шу-да. Ахир у ўзи туғилиб ўсган хонадондан, ота-онасининг иссиқ бағридан боламни деб бу ерга келди. Жонини гаровга қўйиб, ўғлимнинг зурриёдларини дунёга келтиради. Бизнинг оилага мослашишга ҳаракат қилади. Қанақасига бундай инсонга зуғум қилиш мумкин. Ахир у менинг болам билан янги бир оилани яратяпти-ку. Бундай пайтда ҳар бир қайнона бағрини кенг очиб, келинини ўз қизидек қабул қилиши керак. У бир жойдан иккинчи жойга ўтқазилган ниҳол. Унга эътибор, ғамхўрлик кўрсатиш лозим. Келинни болам десанг, у сенга бағрини очади. Қабул қилмасанг, сендан узоқлашишга ҳаракат қилади.\nБаъзида уришиб қолган қайнона-келин ёки ёш келин-куёвларни яраштириш учун маҳаллага чақиришади. Шундай пайтларда кўпроқ қайноналар, куёвларга оғирроқ бўлишни, муроса билан иш тутишни маслаҳат бераман. Келинга ҳам айтадиган сўзларим бўлади, албатта. Аммо кўпинча уларнинг ўзи билан гаплашишга ҳаракат қиламан. Яккама-якка суҳбатда кўнглини очиб гапиради-да. Барибир, келиннинг янги оилага мослашиши қайнонанинг бағрикенглигига, меҳрига боғлиқ, деб ҳисоблайман.\nКатта келинимнинг бизнинг хонадонга келганига 26 йил бўлди. Ўтган йил қизларини турмушга узатдик, ўзи ҳам қайнона бўлди. Лекин ҳалигача мендан маслаҳат сўрайди. Бирор жойга бормоқчи бўлса, мени хабардор қилишни унутмайди. Менга айтмаса ҳам ҳеч нарса демайман, аммо шу одат бўлиб қолган. Бошқа келинларим ҳам шундай, катта овсинлари сингари оиламизга мослашиб кетган.\n“Бувисининг тарбиясини олган қизни келин қиламиз”\n– Ўтган йил катта ўғлимнинг қизларини сўраб келган совчилар шундай дейишди, – дея сўзида давом этади Зулфия опа. – Ҳаммамиз бир жойда яшаганимиз учун, набираларим, айниқса, қизлар тарбиясига ўзим эътибор бераман. Юриш-туриш, кийиниш маданияти дейсизми, рўзғор тутуми, меҳмон кутиш ва меҳмондорчиликка боришми – ўргатиб бораман. Чунки, қиз бола аввало, одамлар билан муомала-мулоқот қилишни, рўзғор юритишни ўрганиши керак.\nБўлажак куёвларнинг ота-онаси, оиласини суриштириб, яқиндан танишиб, қуда бўлдик. Икки неварамнинг ҳам сепига китоб солдим. Дабдабали сеп қилмадик, ўзларига энг зарур нарсаларни бердик. Ота-онанинг фарзандига берган яхши тарбияси, ўргатган касб-ҳунари унинг энг катта сепи-да. Қолганини ўзлари меҳнат қилиб топганлари маъқул. Шунда ҳар бир нарсанинг қадр-қиммати бўлади...\nОчиғи, бу хонадонга Зулфия Полвонованинг тадбиркорлик фаолияти ҳақида мақола тайёрлаш ниятида борган эдик. Аммо, ўқиганингиздек, онахоннинг ҳар бир фикри, етмиш йиллик ҳаёти саҳифаларида иш фаолиятидан кўра, оиласи, фарзандлари билан боғлиқ хотиралар, айтилган ва айтилиши керак бўлган гаплари кўпроқ экан. Бундан шундай хулосага келдикки, аёл оддий ишчи-хизматчи ёки тадбиркор бўладими, юксак лавозимдаги раҳбар ёки депутатми у учун аввало, энг олий мақом – севимли ёр бўлиш, меҳрибон оналик ва бахти бутун оила бекалигидир.\nТеглар: Аёл тадбиркор


Саудиялик блогер қамчи билан жазоланди - Darakchi\nСаудиялик блогер қамчи билан жазоланди\nДУНЁ 10.01.2015, 15:53\nСаудия Арабистонида суд маҳкамаси томонидан Раиф Бадавий исмли блогерга жазо тариқасида 10 йил қамоқ ва 1000 дарра қамчилаш жазоси ижросини амалга ошириш бошланди. Қамчилаш жазоси ҳафтасига 50 даррадан секин-аста амалга оширилади, деб хабар беради kun.uz “Би-би-Си” каналига асосланиб.\nЖазоланувчи Бадавийга бу ҳукм 2014 йилнинг майида чиқарилган эди. Бадавий “Либерал саудия тармоғи” (Liberal Saudi Network) деб номланган тақиқланган веб-сайтнинг асосчиси ҳисобланади. Халқаро ҳуқуқни ҳимоялаш ташкилотлари ва гуруҳлари Бадавийга чиқарилган ҳукмни қоралашди. Унинг афв этилишини АҚШ ҳукумати ҳам сўраган. Хусусан, 8 январь куни АҚШ Давлат департаменти Жен Псаки саудиялик ҳукмрон доираларни “ўзининг бешафқат жазосини” бекор қилишини ҳамда ишни янгидан кўриб чиқишларини сўраган.\nБу жазодан ташқари, Бадавий 1 млн саудия риали миқдорида (266 минг доллар атрофида) жарима пули ҳам тўлаши лозим.\n2012 йилда ҳибсга олинган Бадавий, шунингдек, диндан қайтишда ҳам айбланган. Бу жиноят учун Саудия Арабистонида ўлим жазоси белгиланган. Бироқ Бадавийга чиқарилган бу жазо кейинчалик бекор қилинган.\nБадавийнинг ҳибсга олинишига унинг журналистик фаолияти сабаб бўлган. У ўзининг блогида дин масалаларини муҳокама этган, мамлакат олий диний ташкилотини танқид остига олган. Унинг сайтида шунингдек, сиёсий маҳбусларни озод қилиш чақириқлари чоп этилган.\nБадавий ҳибсга олиниши билан унинг сайти ўчириб қўйилган, барча асбоб-ускуналар мусодара қилинган.\nТуркияда 6,6 балли зилзила содир бўлди (видео)\nАлишер Усмонов Сардинияга COVID-19 билан курашиш учун 500 минг евро хайрия қилди


Дайжест. Россия, мигрантлар: Дам олиш кунлари Россияга! Вирус кўп давлатда ишлаш хавфли эмасми? Муҳожирлар қачон эмланади? Ўзбекистон - O'zbekiston Rossiya - BBC News O'zbek\nДайжест. Россия, мигрантлар: Дам олиш кунлари Россияга! Вирус кўп давлатда ишлаш хавфли эмасми? Муҳожирлар қачон эмланади? Ўзбекистон - O'zbekiston Rossiya\nРоссия-Ўзбекистон орасида яна бир мунтазам рейс қатнови\nСохта чипталардан қандай сақланиш мумкин?\nКоронавирус билан боғлиқ вазият ташвишли\nРоссияга ишга келганлар COVID-19 га қарши эмланадими?\nШанба-якшанбадаги мунтазам рейслар\nТошкентдан Москвага яна бир мунтазам рейс тикланди. У барча ўзбекистонликлар учун очиқ.\n«2021-йилнинг апрел ойидан бошлаб, ҳар шанба куни Тошкент - Москва - Тошкент йўналиши бўйича мунтазам авиақатновлар қайта жорий этилади, дея хабар берди Uzbekistan Airways расмий сайти.\nХабарга кўра, мазкур йўналиш бўйича парвоз учун Россияга келишдан аввал 3 тақвим кунидан ошмаган ҳолда ПСР-тест (рус ёки инглиз тилида) ўтказиш талаб қилинади.\nМазкур рейсга Ўзбекистон Республикасининг барча фуқаролари ва Россия Ҳукуматининг 16.03.2020-йилдан 635-п фармойиши асосида Россияга киришга чеклов қўйилмаган Ўзбекистонда доимий яшаш ҳуқуқига эга чет эл фуқаролари киритилиши мумкин.\nСохта чипталардан огоҳлантирув\nКейинги пайтларда ижтимоий тармоқларда Россияга ишга кетиш учун сохта хужжатлар ва сохта авиачипталарга алданиб қолаётган ўзбекистонликлар ҳақида маълумотлар кўпайиб бораяпти.\nUzbekistan Airways расмий сайти ўзбекистонликларни сохта чипталар сотувчиларига алданиб қолмасликлари учун ҳушёр бўлишга чақирди.\n"Тушунмовчиликларнинг олдини олиш учун чипталарни тезлаштириб харид қилиш хизматларини таклиф қилувчи шубҳали шахсларга мурожаат этмаслигингизни сўраймиз. Чиптада кўрсатилган ва сиз тўлаган нархни таққослашингизни қаттиқ тавсия этамиз", дея йўловчиларни огоҳлантиради авиакомпания.\nШу билан бирга авиакомпаниянинг расмий сайтидан харид қилинган авиачипталар учун 3% чегирма ваъда қилмоқда.\nБундан аввал "Аэрофлот" компанияси ҳар якшанба кунлари Тошкент-Москва йўналишида мунтазам рейсларни амалга оширишини эълон қилганди.\nХафтанинг бошқа кунлари эса Россия-Ўзбекистон орасида чартер рейслар ўзаро қатновларини давом эттиради.\nВирус Туркиядан келаяптими?\nРоссияда COVID-19 билан боғлиқ кўрсаткичлар пасаяётганига қарамай, эпидемиологик вазият ҳамон ташвишли бўлиб турибди. Россияликлар касалланишлар кўпайиши мумкинлигидан огоҳлантирилмоқда.\nБош вазир Михаил Мишустин Татяна Голиковага 9 апрелдан Роспотребнадзор, олимлар ва шифокорлар билан биргаликда аҳолини коронавирусдан ҳимоялашнинг қўшимча чораларини тайёрлашни буюрди.\nРасмий рақамларга кўра, Россияда коронавируснинг 103 та британча ва 10 та жануби-африкача штаммлари қайд этилган. Экспертлар бу борада рақамлар янада кўп бўлиши мумкинлигини айтишган.\nРосспотребнадзор раҳбари Анна Попова вируснинг янги штаммлари асосан Туркиядан юқтирилиб келинаётганини билдирган.\nТаъкидлаш керакки, Россияда 3 та COVID-19 вакцинаси ишлаб чиқарилаётганига қарамай, аҳоли орасида вакциналаш жараёни суст бораётгани кузатилмоқда.\nБугунга келиб, мамлакатда вирус қайд этилишининг кунлик кўрсатгичи 8200 атрофида, жами эса 4 ярим миллиондан ошиқ. Даволанганлар 4 миллион атрофида, вирус билан боғлиқ ўлимлар сони эса 100 мингдан зиёдни ташкил этмоқда.\nТаҳлилчиларга кўра, айни пайтда Россиянинг Ўзбекистон билан авиақатновларни тиклаётгани ўзбекистонликлар орасида COVID-19 ортиши ҳавфини ошириши мумкин.\nРоссияликлардан ортса, ўзбекистонликларга\nРоссияга келаётган ўзбекистонлик меҳнат муҳожирлари коронавирусга қарши сақланиш воситалари - тиббий ниқоб, антисептиклар ва шахсий гигиена воситалари билан таъминланиши ҳақида хабар қилинди.\nАлбатта, бу маълум талаблар асосида йўлга чиққан ишчилар учун экани билдирилган. Масалан, Омск вилоятидаги қурилиш ташкилотига ишга юборилган 129 нафар ўзбекистонликка тиббий воситалар бепул тарқатилган.\nРоссияга келаётган ўзбекистонликларнинг COVID-19 га қарши вакциналаниши ҳақида ҳозирча аниқ бир маълумотлар берилганича йўқ.\nРоссия расмий ОАВлари россиялик иш берувчиларга мигрантларни коронавирусга қарши эмлаш мажбурияти юкланмаслигини ёзди.\nЖурналистлар коронавирусга қарши оператив штабдан бу борада эҳтиёж борлигини сўрашганида унга жавобан расмийлар Россия ҳозирда ўз фуқароларини вакциналашни амалга ошираётганини билдирган.\nДайжест: Дубайда қўлга олинган яланғоч қизлар кимлар эди? Қонунбузар мигрантлар камайган, «Uzbekistan airways»да нима ўзгариш? Ўзбекистон - O'zbekiston\nЎзбекистон ва дунё: Англияда бепул тестлар, Францияда учинчи локдаун\nЎзбекистон Россия ва Қозоғистонни ҳам ортда қолдирди - O‘zbekiston, Rossiya, Qozog‘iston, dunyo , yangiliklar\nДайжест. Россия, мигрантлар: Ўзбекистонликлар нега ҳалиям келолмаяпти? Россия уларнинг келишига қандай янги қонунларни ҳозирлаяпти? - Rossiya, Putin, O‘zbekiston, dunyo, yangiliklar\n31 дақиқалар аввал


Ироқ ҳарбийлар ўртасидаги ЖЧ ғолиби / CHAMPIONAT.asia\nИроқ ҳарбийлар ўртасидаги ЖЧ ғолиби\n15 июл 2013 11:13\nЁшлар ўртасидаги жаҳон чемпионатида тўртинчи ўринни эгаллаган Ироқ футболи вакиллари ҳарбийлар ўртасидаги жаҳон чемпионатида бош мукофотни қўлга киритди.\nОзарбайжон пойтахти Боку шаҳрида ташкил этилган ҳарбий хизматчилар ўртасидаги жаҳон чемпионати финалида Форс кўрфазининг икки термаси ўзаро тўқнаш келди. Унда ироқликлар Уммон термасини 3:2 ҳисобида мағлубиятга учратган. Учинчи ўрин учун баҳсда Кот-д'Ивуар ва Озарбайжон термалари майдонга тушиб, африкаликлар кичик 1:0 ҳисобида ғалабага эришган.\n2 июл куни бошланган мусобақада дунёнинг 16 та терма жамоаси аъзолари тўрт гуруҳга бўлинган ҳолда кураш олиб боришди.\n"А" гуруҳида - Озарбайдон, Мали, Ироқ ва Канада; "В" квартетида - Жазоир, Франция, Баҳрайн ва Кения; "С" тўртлигида - Уммон, Кот-д'Ивуар, Германия ва АҚШ; ҳамда сўнгги "D" гуруҳида - Бразилия, Голландия, Қатар ва Камерун термалари кураш олиб боришди. Гуруҳларда иккитадан жамоа кейинги босқичга чиқишган.\nЭслатиб ўтамиз, Боку шаҳрида ҳарбий хизматчилар ўртасида футбол бўйича жаҳон чемпионатини ташкил этиш борасидаги қарор шу йилнинг феврал ойида Халқаро ҳарбий-спорт кенгаши ҳамда Озарбийжон мудофаа вазирлиги томонидан қабул қилинган эди.


Olmazor Business City: Қандай қилиб жиҳозланган ошхонани совға сифатида қўлга киритиш мумкин?\n08:30 / 27.11.2020\nBizning Uylar Development компанияси Olmazor Business City турар жой мажмуасидаги хонадонларнинг барча харидорлари учун янги йил арафасидаги ёқимли бонуслар ҳақида ҳикоя қилади.\nТез орада Янги йил эшик қоқади – бу мўъжизакор байрам бўлиб, кутилмаган совғалар ҳамда орзулар рўёбини айни вақти эканлигини англатади. Bizning Uylar компанияси ҳам ўз мижозларини ёқимли бонуслар билан хурсанд қилишга қарор қилди. Olmazor Business City турар жой мажмуасидаги ҳар бир харидор тайёр таъмирланган хонадон билан бирга совға сифатида тўлиқ жиҳозланган ҳамда замонавий ошхонага эга бўлади.\nOlmazor Business City турар жой мажмуаси – бу уй-жойларни бунёд этишда сифат жиҳатидан янги ёндашув. Ҳар бир квадрат метр аҳолининг фаровон ҳаёти учун пухта лойиҳаланган. Турли лойиҳавий ечимлар, уйлар атрофидаги 23,5 гектарли улкан ҳудуд, обод ва манзарали Қичқириқ канали бўйи ҳамда лойиҳанинг ташриф қоғози – 30 қаватли осмонўпар бино турар жой мажмуасини чиндан ҳам ўзига хос масканга айлантиради.\nМажмуа ҳудудида жойлашган хусусий болалар боғчаси, замонавий мактаб, улкан савдо мажмуаси (Shopping mall) ва тиббиёт муассасаси унинг кўп функцияли фаолият олиб боришига ҳисса қўшади.\nТаъкидлаб ўтиш жоизки, бу ҳали Bizning Uylar компаниясининг барча бонуслари эмас: сотув офисига ташриф буюриб хонадон харид қилишга қарор қилганлар учун қулай тўлов муддати ва 28% гача чегирмалар тақдим этилади.\nАкция муддати чекланган. Батафсил маълумотлар сотув офисида ҳамда қуйидаги телефон рақамларида: +998 71 210 44 44\n#Olmazor Business City\n09:00 / 18.01.2021\nOlmazor Business City турар жой мажмуасида янги йил дастлабки аҳолининг кўчиб келиши билан бошланди\n08:55 / 12.01.2021\nOlmazor Business City турар жой мажмуасидаги хонадонларни фойдали шартлар билан харид қилинг!\n09:00 / 06.01.2021\nOlmazor Business City – ҳар томонлама қулайлик ва сифат!\n12:30 / 23.12.2020\nOlmazor Business City турар жой мажмуаси: декабр – совғаларни қўлга киритиш вақти


Учтепа туманига янги ҳоким тайинланди – Газета.uz\nФарҳд Абдуллаев Тошкентнинг Учтепа тумани ҳокими бўлди. Туман прокурори, ДСИ ва ИИО ФМБ бошлиқлари ҳам тайинланди.\nLotinchada 22 май 2019, 06:27 Сиёсат\nАбдуллаев Фарход Равшанович Тошкент шаҳар Учтепа тумани ҳокими лавозимига тасдиқланди, дея хабар қилди пойтахт маъмурияти матбуот хизмати.\nФарҳод Абдуллаев 35-Тузел сайлов округи депутати, коммунал хужалик ва атроф муҳитни муҳофаза қилиш масалалари бўйича доимий раиси лавозимларида фаолият кўрсатган. 2011−2018 йилларда «Ўзиккиламчиранглиметалл» корхонасига раҳбарлик қилган.\nТуманнинг аввалги ҳокими Шуҳрат Отамуҳамедов ҳамда туман давлат солиқ инспекцияси ва ИИО ФМБ бошлиқлари 10 май куни Ўзбекистон президенти Шавкат Мирзиёев раҳбарлиги остида туманни ривожлантириш масалалари бўйича йиғилишдан сўнг вазифасидан озод қилинган эди.\n2017 йилдан Тошкент вилояти Ангрен туман ДСИ бошлиғи лавозимида фаолият кўрсатиб келаётган Аширматов Рустам Махмуджанович Учтепа тумани давлат солиқ инспекцияси бошлиғи этиб тайинланди.\nУчтепа тумани бўйича ички ишлар органлари фаолиятини мувофиқлаштириш бошқармаси бошлиғи лавозимига Ахмедов Сайфулло Негматович номзоди тасдиқланди. У 2018−2019 йилларда Тошкент шаҳар ИИББ Жиноят қидирув бошқармаси бошлиғининг ўринбосари — гиёҳвандлик воситалари билан қонунга хилоф равишда муомала қилишга қарши курашиш бўлими бошлиғи лавозимида фаолият юритган.\n2018 йилдан Самарқанд вилояти прокурорининг ўринбосари лавозимида ишлаган Азимов Жобир Одилович Учтепа тумани прокурори бўлди.\n«Газета.uz» 2 029